Komisjoni teatis, milles käsitletakse juhenddokumenti selle kohta, kuidas täita komisjoni rakendusmääruse (EL) 2019/723 (millega kehtestatakse Euroopa Parlamendi ja nõukogu määruse (EL) 2017/625 rakenduseeskirjad seoses liikmesriikide esitatavate aastaaruannete puhul kasutatava standardvormi näidisega) lisas esitatud standardvormi

(2021/C 71/01)

Sisukord

1. Juhenddokumendi eesmärk 3

2. Aastaaruande eesmärk 3

3. Õiguslik taust 3

4. Mõisted 4

5. Aastaaruande ulatus 5

6. Aruandeperiood ja aastaaruannete esitamine 6

7. Seos muude eriaruannetega 6

8. Üldised juhised 7

9. Suunised aastaaruande standardvormi täitmise kohta 7

I OSA 7

1. Sissejuhatus 7

2. Mitmeaastase riikliku kontrollikava tõhusa toimimise tagamiseks võetud meetmed, sealhulgas sunnimeetmed, ja selliste meetmete tulemused 8

3. Mitmeaastase riikliku kontrollikava muudatused 7

4. Lõivud ja tasud 9

II OSA 10

A. Üldine teave 10

A.1. Üldine järeldus saavutatud nõuetelevastavuse taseme kohta 10

A.2. Liikmesriigi mitmeaastase riikliku kontrollikava raames eelmisel aastal tehtud ametlike kontrollide tulemused 10

A.3. Eelmisel aastal pädevate asutuste poolt tuvastatud, määruse (EL) 2017/625 artikli 1 lõikes 2 osutatud normide rikkumiste arv ja laad valdkonna kaupa 11

B. Teave jagude kaupa 11

1. jagu. Toit ja toidu ohutus, terviklikkus ja tervislikkus toidu tootmise, töötlemise ja turustamise kõikides etappides, sealhulgas normid, mille eesmärk on tagada õiglased kaubandustavad ning kaitsta tarbijate huve ja tarbijateavet, samuti toiduga kokku puutuvate materjalide ja esemete tootmine ja kasutamine………………..16 11

2. jagu. Geneetiliselt muundatud organismide (GMOd) tahtlik keskkonda viimine toidu ja sööda tootmise eesmärgil 18

3. jagu. Sööt ja söödaohutus sööda tootmise, töötlemise ja turustamise ning sööda kasutamise kõikides etappides, sealhulgas normid, mille eesmärk on tagada õiglased kaubandustavad ning kaitsta tarbijate tervist, huve ja tarbijateavet 20

4. jagu. Loomatervisenõuded 22

5. jagu. Loomsetest kõrvalsaadustest ja loomsetest kõrvalsaadustest saadud toodetest inimeste ja loomade tervisele tulenevate riskide ärahoidmine ja minimeerimine 25

6. jagu. Loomade heaolu nõuded 27

7. jagu. Taimekahjustajate vastased kaitsemeetmed 29

8. jagu. Taimekaitsevahendite turulelaskmise ja kasutamise ning pestitsiidide säästva kasutamise nõuded, välja arvatud pestitsiididega töötlemise seadmete suhtes 31

9. jagu. Mahepõllumajanduslik tootmine ja mahepõllumajanduslike toodete märgistamine 32

10. jagu. Kaitstud päritolunimetuste, kaitstud geograafiliste tähiste ja garanteeritud traditsiooniliste toodete kasutamine ja märgistamine 32

1. Juhenddokumendi eesmärk

Käesoleva juhenddokumendi eesmärk on abistada liikmesriike mitmeaastaste riiklike kontrollikavade rakendamise aastaaruandes sisalduva teabe ja andmete esitamisel standardvormil.

Juhenddokument aitab liikmesriikide ametiasutustel kohaldada Euroopa Parlamendi ja nõukogu määruse (EL) 2017/625 (1) artikli 113 lõiget 1 ja komisjoni rakendusmäärust (EL) 2019/723 (2). Ainult Euroopa Liidu Kohus on pädev liidu õigust usaldusväärselt tõlgendama.

2. Aastaaruande eesmärk

Liikmesriikide aastaaruande eesmärk on

a) täita aruandluskohustusi, mis on sätestatud Euroopa Parlamendi ja nõukogu määruse (EL) 2017/625 artikli 113 lõikes 1;

b) tagada ühetaolised tingimused määruse (EL) 2017/625 rakendamiseks ning hõlbustada võrreldavate andmete kogumist ja edastamist ning seejärel selliste andmete koondamist kogu liitu hõlmavasse statistikasse;

c) anda teavet mitmeaastase riikliku kontrollikava ajakohastamiseks ja läbivaatamiseks.

Aastaaruande jaoks andmete kogumise ja analüüsimise protsess võib hõlbustada liikmesriikide kontrollisüsteemide tõhususe läbivaatamist ning aidata kaasa nende kontrollisüsteemide arendamisele ja pidevale täiustamisele.

Määruse (EL) 2017/625 artikli 11 lõike 1 kohaselt peavad liikmesriikide pädevad asutused tagama järgmise teabe korrapärase ja õigeaegse avaldamise:

d) ametlike kontrollide liik, arv ja tulemus;

e) tuvastatud mittevastavuste laad ja juhtumite arv;

f) selliste juhtumite liik ja arv, mille puhul pädevad asutused on võtnud meetmeid vastavalt määruse (EL) 2017/625 artiklile 138, ja

g) selliste juhtumite liik ja arv, mille puhul on kohaldatud kõnealuse määruse artiklis 139 osutatud karistusi.

Selle teabe võib vajaduse korral esitada aastaaruannete avaldamisel.

Määruse (EL) 2017/625 artikli 114 lõike 1 punkti a kohaselt peab komisjon liikmesriikides tehtavate ametlike kontrollide kohta komisjoni aastaaruande ettevalmistamisel võtma arvesse aastaaruannetes esitatud teavet.

3. Õiguslik taust

Määruse (EL) 2017/625 artikli 113 lõikes 1 on sätestatud:

„1. Iga aasta 31. augustiks esitavad kõik liikmesriigid komisjonile aruande, kus kirjeldatakse järgmist: a) artikli 111 lõikes 2 osutatud tegurite arvessevõtmiseks mitmeaastastes riiklikes kontrollikavades tehtavad muudatused; b) mitmeaastase riikliku kontrollikava alusel eelmisel aastal tehtud ametliku kontrolli tulemused; c) eelmisel aastal pädevate asutuste poolt avastatud artikli 1 lõikes 2 osutatud normide rikkumiste arv ja laad valdkonna kaupa; d) meetmed mitmeaastase riikliku kontrollikava tõhusa toimimise tagamiseks, sealhulgas sunnimeetmed, ja selliste meetmete tulemused, ning e) link pädeva asutuse veebilehele, mis sisaldab avalikku teavet artikli 85 lõikes 2 osutatud lõivude või tasude kohta.“

4. Mõisted

Käesolevas juhenddokumendis viidatakse asjaomastes liidu õigusaktides sätestatud mõistetele, eelkõige Euroopa Parlamendi ja nõukogu määruse (EÜ) nr 178/2002 (3) artiklites 2 ja 3, Euroopa Parlamendi ja nõukogu määruse (EL) 2016/2031 (4) artiklis 2 ning määruse (EL) 2017/625 artiklites 2 ja 3 sätestatud mõistetele. Eelkõige tuleks juhtida tähelepanu järgmistele määruse (EL) 2017/625 artiklis 2 sätestatud mõistetele:

a) „ametlik kontroll“ – toimingud, mida teevad pädevad asutused või volitatud isikud või füüsilised isikud, kellele on kooskõlas kõnealuse määrusega delegeeritud teatavad ametliku kontrolli ülesanded, et kontrollida: — kas ettevõtjad täidavad kõnealust määrust ja artikli 1 lõikes 2 osutatud norme ning — kas loomad või kaubad vastavad artikli 1 lõikes 2 osutatud normidele, kaasa arvatud seoses ametliku sertifikaadi või kinnituse väljaandmisega;

b) „muud ametlikud toimingud“ – ametlikust kontrollist erinevad toimingud, mida teevad pädevad asutused või volitatud isikud või füüsilised isikud, kellele on kooskõlas kõnealuse määrusega ja artikli 1 lõikes 2 osutatud normidega delegeeritud teatavad muud ametlikud toimingud, sealhulgas toiminguid, mille eesmärk on kontrollida loomataudide ja taimekahjustajate esinemist, ennetada ja piirata loomataudide ja taimekahjustajate levimist või likvideerida loomataudid või taimekahjustajad, anda lube ja heakskiite ning väljastada ametlikke sertifikaate või kinnitusi.

Lisaks eespool osutatud määratlustele tuleks käesolevas juhenddokumendis arvesse võtta järgmisi lähenemisviise.

a) Kuidas ametlikke kontrolle loendada

Ametlike kontrollide loendamise meetod põhineb määruse (EL) 2017/625 artikli 13 lõikel 1, mille kohaselt peavad pädevad asutused iga nende tehtud ametliku kontrolli puhul koostama kirjalikud dokumendid, mis võivad olla paberil või elektroonilisel kujul. Ametlikke kontrolle tuleks liikmesriikide aastaaruannete koostamiseks loendada nende dokumentide põhjal.

Ametliku kontrolli käigus võivad pädevad asutused kasutada erinevaid meetodeid ja võtteid ning teha tegevusi mitmes artikli 1 lõikes 2 nimetatud valdkonnas, sealhulgas kooskõlas nende valdkondade erinevate normidega (5). Ametliku kontrolli kohta koostatud kirjalik dokument peaks kajastama kõnealuseid tegevusi ja pädevad asutused peaksid nendest teatama (nt üks ametlik proov, mille alusel tehakse mitu analüüsi, mis hõlmavad viit eri normi = viis analüüsitulemust/laboriaruannet = ametlik kontroll vastavalt viiele eri normile; üks külastus/kontroll, mis hõlmab kolme eri normi = ametlik kontroll vastavalt kolmele eri normile).

Kui pädevad asutused teevad ametlikku kontrolli ettevõtja/ettevõtte suhtes, kellel on mitu tegevust (nt kalandustoodete töötlemine ja kaupade külmhoones ladustamine) ja kui pädevate asutuste kontroll hõlmab kahte või enamat nimetatud tegevust, peaksid pädevad asutused võimaluse korral kontrollidest aru andma tegevuste kaupa.

b) Kuidas loendada ettevõtjaid/ettevõtteid

Registreeritud ettevõtjad ja heakskiidetud ettevõtted võivad tegeleda erinevate tegevustega, mille suhtes kohaldatavad nõuded on sätestatud toidutarneahelat käsitlevate ELi õigusaktide mitmesugustes normides. Pädevad asutused peavad selliste ettevõtjate ja ettevõtete ajakohastatud nimekirju, sealhulgas nende tegevuste kohta. Seepärast peaksid pädevad asutused ettevõtjaid ja/või ettevõtteid loendades pidama silmas nende tegevusi ja lisama need vastavatesse kategooriatesse (nt kui ettevõte tegeleb nii hulgi- kui ka jaekaubandusega, tuleks sellist ettevõtet loendada nii hulgi- kui ka jaesektoris).

c) Kuidas loendada nõuetele mittevastavusi

Käesolevas juhenddokumendis tähendab nõuetele mittevastavus normide rikkumist määruse (EL) 2017/625 artikli 1 lõikes 2 osutatud valdkondades.

Nõuetele mittevastavuste loendamise meetod põhineb määruse (EL) 2017/625 artikli 13 lõikel 2, mille kohaselt peavad pädevad asutused teavitama ettevõtjat viivitamata kirjalikult igast ametliku kontrolli käigus tuvastatud mittevastavuse juhtumist. Nõuetele mittevastavusi tuleks liikmesriikide aastaaruannete koostamisel loendada pädeva asutuse poolt ettevõtjale esitatud kirjaliku teate alusel.

Ametliku kontrolli käigus võivad pädevad asutused avastada nõuetele mittevastavusi järgmiste normide rakendamisel:

— erinevad normid ühes artikli 1 lõikes 2 nimetatud valdkonnas (nt kolm sööda valdkonna õigusakti (artikli 1 lõike 2 punkt c)) või

— normid erinevates valdkondades (nt üks loomatervise valdkonna õigusakt (artikli 1 lõike 2 punkt d) ja kaks loomade heaolu valdkonna õigusakti (artikli 1 lõike 2 punkt f)).

Neid juhtumeid peaks kajastama pädeva asutuse kirjalik teade ettevõtjale, milles märgitakse nõuetele mittevastavused, ja pädevad asutused peaksid neist vastavalt teatama.

d) Haldus- ja õigusalased tegevused/meetmed

Määruse (EL) 2017/625 artikli 138 lõikes 1 on sätestatud, et kui nõuete rikkumine on tuvastatud, peavad pädevad asutused võtma asjakohaseid meetmeid tagamaks, et asjaomane ettevõtja heastab rikkumise ja edaspidi hoidub sellest. Pädevate asutuste võetud meetmetest teatades tuleks need jagada kahte kategooriasse: haldus- ja õigusmeetmed.

Haldusalased tegevused/meetmed kuuluvad pädeva asutuse pädevusse ja need algatab pädev asutus.

Õigusalased tegevused/meetmed kuuluvad õigusasutuste pädevusse ja on asjakohased nõuetele mittevastavuste juhtumite puhul, mille pädev asutus on esitanud õigusasutusele.

Pädevate asutuste algatatud või õigusasutuse pädevusse kuuluvate tegevuste/meetmete arv ei pruugi automaatselt vastata avastatud mittevastavuste arvule.

5. Aastaaruande ulatus

Aastaaruanne peaks hõlmama määruse (EL) 2017/625 artikli 110 lõike 1 kohaselt koostatud mitmeaastase riikliku kontrollikava ulatust, võttes arvesse kõnealuse määruse artikli 113 lõike 1 nõudeid.

Liikmesriigid juba esitavad komisjonile teavet ja andmeid impordikontrolli ja liidusisese kaubanduse kontrolli kohta, kui nad kasutavad elektroonilist ametliku kontrolli teabehaldussüsteemi (IMSOC). Seetõttu ei peaks see teave ja andmed olema aastaaruande osa.

Liikmesriigid ei pea aastaaruandesse lisama teavet muude ametlike toimingute kohta, mida teevad pädevad asutused või volitatud isikud või füüsilised isikud, kellele on delegeeritud teatavad muud ametlikud toimingud (6).

Samuti ei pea aastaaruandes esitama andmeid nõuetele vastavuse tingimuste kontrollimise kohta vastavalt komisjoni rakendusmääruse (EL) nr 809/2014 (7) artiklile 9.

Sellest olenemata peaksid liikmesriigid esitama teavet ja andmeid ametlike kontrollide kohta, mida liikmesriigid peavad määruse (EL) 2017/625 artikli 1 lõike 4 punkti a kohaselt tegema vastavalt Euroopa Parlamendi ja nõukogu määruse (EL) nr 1306/2013 (8) artiklile 89, kui selliste kontrollide käigus tehakse kindlaks võimalikud pettused või eksitav tegevus seoses Euroopa Parlamendi ja nõukogu määruse (EL) nr 1308/2013 (9) artiklites 73–91 osutatud turustamisstandarditega.

I–X lisas on esitatud õigusnormide mittetäielikud soovituslikud loetelud, mis on mõeldud suunistena seoses aastaaruande standardvormil esitatava teabega.

6. Aruandeperiood ja aastaaruannete esitamine

Määruse (EL) 2017/625 artikli 113 lõigete 1 ja 2 kohaselt peavad liikmesriigid esitama komisjonile aastaaruanded aruannetega seotud aastale järgneva aasta 31. augustiks, kasutades komisjoni poolt vastu võetavat standardvormi. Kõnealune standardvorm on sätestatud rakendusmääruses (EL) 2019/723, mida kohaldatakse alates 14. detsembrist 2019. Seepärast tuleb esimesed kõnealusel standardvormil põhinevad aastaaruanded esitada komisjonile 31. augustiks 2021.

7. Seos muude eriaruannetega

Määrus (EL) 2017/625 ei mõjuta ametlikku kontrolli käsitlevaid liidu erisätteid. Seepärast ei asenda määruse (EL) 2017/625 artikli 113 lõikega 1 nõutav aastaaruanne muude liidu õigusaktidega ette nähtud ametlikke kontrolle käsitlevaid iga-aastaseid või muid aruandeid.

Komisjoni rakendusmäärusesse (EL) 2019/723 on võimaluse korral integreeritud standardvormid, mille komisjon on vastu võtnud muude selliste ametlikke kontrolle käsitlevate aruannete esitamiseks, mille pädevad asutused peavad esitama komisjonile kooskõlas määruse (EL) 2017/625 artikli 1 lõikes 2 osutatud normidega. Näiteks on sel viisil integreeritud liikmesriikide aruanded teabe ja andmete kohta, mis käsitlevad ametlikke kontrolle seoses toiduga kokkupuutuvate materjalidega, toidu kiiritamisega, loomade registreerimise ja identifitseerimise ning mahepõllumajanduslike andmetega.

Euroopa Parlamendi ja nõukogu määruse (EÜ) nr 1107/2009 (10) (muudetud määrusega (EL) 2017/625) artiklis 68 ja määruse (EL) 2017/625 artikli 113 lõikes 1 sätestatud aruandekohustuste kohaldamisalad on sarnased. Peale selle viidi määruse (EÜ) nr 1107/2009 artiklis 68 sätestatud tähtaeg kooskõlla määruse (EL) 2017/625 artikli 113 lõikes 1 sätestatud tähtajaga. Seepärast peaksid liikmesriigid lisama küsimused, millest tuleb teavitada määruse (EÜ) nr 1107/2009 artikli 68 kohaselt, oma aastaaruandesse (täpsemalt rakendusmääruse (EL) 2019/723 lisa II osa 8. jakku).

Aastaaruandes tuleks teatada koordineeritud kontrolliprogrammide raames tehtud ametlikest kontrollidest (määruse (EL) 2017/625 artikkel 112). Nende programmide raames tehtud kontrolle käsitatakse ametlike kontrollidena ja isegi kui nende tulemustest tuleb teatada programmis määratletud viisil, tuleks need esitada ka aastaaruandes. Asjakohasesse märkuste lahtrisse võiks lisada selgituse selle kohta, et sellist programmi on rakendatud.

8. Üldised juhised

Määrusega (EL) 2017/625 on ette nähtud süsteemne lähenemisviis liikmesriikide ametlikele kontrollidele. Sellise lähenemisviisi olulise osa moodustab ametlike kontrollide tulemuste koondamine ja analüüs ning nende põhjal järelduste tegemine, et selgitada välja asjakohased süsteemsed parandusmeetmed ja vajaduse korral kohandada või muuta mitmeaastaseid riiklikke kontrollikavasid. Seepärast peaks aastaaruanne kõnealust tegevust terviklikult peegeldama.

Lihtne statistiline ülevaade ametlike kontrollide arvust ei tohiks olla selle nõude täitmiseks piisav. Aastaaruande koostamiseks peaksid liikmesriigid esitama ülevaate riigi üldistest või koondandmetest, millel põhineb ametlike kontrollide tulemuste analüüs.

Ametlike kontrollide tulemuste ülevaates ja analüüsis käsitletavad küsimused on esitatud käesoleva juhenddokumendi 9. jaos. Nende tulemuste analüüsi põhjal tuleks kindlaks teha suundumused ning kommenteerida nende olulisust ja võimalikke edasisi tagajärgi ametlike kontrollide jaoks.

Kui liidu õigusaktidega on ette nähtud lähteandmete kogumine eriaruannete jaoks seoses määruse (EL) 2017/625 artikli 1 lõikes 2 osutatud valdkondadega, peaksid need andmed olema aluseks kõnealuse valdkonna ametlike kontrollide tulemuste analüüsile.

Kui sellised sätted puuduvad, peaksid liikmesriigid andmete koostamisel lähtuma aastaaruande standardvormist.

Kui liidu õigusaktidega on ette nähtud nõuetele mittevastavuste liigitus, tuleks seda aastaaruannetes järgida. Erisätete puudumisel peaksid liikmesriigid järgima aastaaruande standardvormil esitatud mittevastavuste liigitust.

Komisjon võib nõuda aastaaruandes esitatud ametlike kontrollide tulemusi ja analüüsi toetavaid taustandmeid määruse (EL) 2017/625 artiklis 116 sätestatud komisjoni kontrollide jaoks ning seepärast tuleks need säilitada ja esitada taotluse korral komisjonile (kõnealuse määruse artikli 119 punkt b).

9. Suunised aastaaruande standardvormi täitmise kohta

Aastaaruande standardvorm on esitatud rakendusmääruse (EL) 2019/723 lisas. Liikmesriigid peavad teabe ja andmete esitamisel kasutama standardvormi elektroonilist versiooni, mis on esitatud dokumendis „Annual Reporting on Official Controls“ (AROC) SANTE andmekogumisplatvormil (IMSOCi raames).

Aastaaruande pealkiri on järgmine:

„(Liikmesriigi nimi) esitatud aastaaruanne ajavahemiku 1.1.(aruandeaasta) kuni 31.12.(aruandeaasta) kohta“.

I OSA

Järgmised nummerdatud pealkirjad vastavad rakendusmääruse (EL) 2019/723 lisas esitatud aastaaruande standardvormi pealkirjadele.

1. Sissejuhatus

See osa koosneb tekstilahtrist numbriga 1 vabas vormis teksti jaoks.

Liikmesriigid võivad tutvustada oma edusamme strateegiliste eesmärkide saavutamisel ja probleeme, millega nad mitmeaastase riikliku kontrollikava rakendamisel aruandeaasta jooksul kokku puutusid. Kui aastaaruanne on seotud mitmeaastase riikliku kontrollikava rakendamise esimese või viimase aastaga, tuleks seda arvesse võtta.

Lisada võib kokkuvõtte määruse (EL) 2017/625 nõuetele vastavuse üldise taseme kohta koos üldise hinnanguga mitmeaastase riikliku kontrollikava alusel tehtud ametlike kontrollide tõhususe kohta ja nende sobivuse kohta kõnealuse määruse eesmärkide saavutamiseks. See üldise tõhususe aruanne peaks põhinema II osa jagudes esitatud tulemuste analüüsil ja sünteesil ning selles tuleks kirjeldada järgmist:

a) võimaluse korral nende eesmärkide suhtes kohaldatud tulemuslikkuse näitajad ja

b) võimaluse korral iga eesmärgi puhul saavutatud tulemused (11).

Selleks et tagada punktide a ja b kohta aruannete esitamisel suurem ühtsus, võivad liikmesriigid kasutada järgmist tabelit:

Artikli 1 lõike 2 kohane valdkond Strateegiline eesmärk (strateegilised eesmärgid) Tegevuseesmärk (tegevuseesmärgid) Näitaja(d) Eesmärk (%) Tulemus (%) Hinnang

Liikmesriigid võivad esitada üldise kirjelduse oma ametlike kontrollide süsteemide korralduse kohta aruandeaasta jooksul määruse (EL) 2017/625 artikli 1 lõikes 2 nimetatud eri valdkondades. Vältida tuleks mitmeaastases riiklikus kontrollikavas esitatud üksikasjalike kirjelduste kordamist. Selle asemel peaksid liikmesriigid esile tooma kõik erinevate ametlike kontrollisüsteemide eest vastutavate pädevate asutuste vahelise koordineerimise, koostöö ja sünergia tõhususega seotud eelised ning aruandeaastal esinenud probleemid.

2. Mitmeaastase riikliku kontrollikava tõhusa toimimise tagamiseks võetud meetmed, sealhulgas sunnimeetmed, ja selliste meetmete tulemused

See osa koosneb tekstilahtrist numbriga 2 vabas vormis teksti jaoks.

Selles tuleks esitada ülevaade mitmeaastase riikliku kontrollikava tõhusa toimimise tagamiseks võetud meetmetest. Aastaaruandes tuleks käsitleda alljärgnevates valdkondades võetud meetmeid.

a) Meetmed, mis on võetud määruse (EL) 2017/625 artikli 138 lõike 2 ja artikli 139 lõike 1 kohaselt selleks, et tagada nõuete täitmine ettevõtjate poolt.

b) Meetmed, mis on võetud selleks, et tagada ametlike kontrolliteenuste tõhus toimimine, nagu on sätestatud määruse (EL) 2017/625 artikli 5 lõikes 1 ning artikli 12 lõigetes 2 ja 3. Need peaksid hõlmama artikli 6 lõike 1 kohaselt tehtud auditeid ja artikli 33 kohaselt tehtud auditeid või ülevaatusi ning vajaduse korral nende auditite tähelepanekute põhjal võetud meetmeid. Auditi järelduste põhjal võetud meetmed võivad hõlmata parandus- ja ennetusmeetmeid või heade tavade väljaselgitamisel põhinevaid parandusmeetmeid.

c) Ametliku kontrolli teenuste tõhusa toimimise tagamiseks võetud olulised meetmed võivad nõuda mitmeaastase riikliku kontrollikava muutmist ning need tuleks sellisel juhul lisada rakendusmääruse (EL) 2019/723 lisa I osa 3. jakku. Teatavate oluliste meetmete puhul ei pruugi siiski olla vaja mitmeaastast riiklikku kontrollikava muuta ning sellisel juhul tuleks need lisada aastaaruandele selles punktis, et viidata liikmesriikides võetud positiivsetele meetmetele. Selline teave peaks hõlmama järgmist: — uued, ajakohastatud või läbivaadatud kontrollimenetlused; — koolitusalgatused; — ressursiküsimused; — täiendavate ressursside eraldamine; — olemasolevate ressursside ümberjagamine pärast prioriteetide läbivaatamist; — erikontrolli algatused; — pädevate asutuste struktuuri või juhtimise muudatused; — juhiste või teabe andmine toidu- ja söödakäitlejatele; — uued õigusaktid; — uued volitatud asutused või füüsilised isikud; — delegeerimise peatamine või tühistamine volitatud isikute või füüsiliste isikute puhul. Liikmesriigid peaksid osutama ka probleemidele, millel on negatiivne mõju ametlike kontrollisüsteemide toimimisele.

3. Mitmeaastase riikliku kontrollikava muudatused

See osa koosneb tekstilahtrist numbriga 3 vabas vormis teksti jaoks.

Vastavalt määruse (EL) 2017/625 artikli 113 lõike 1 punktile a lisavad liikmesriigid aastaaruandesse kõik oma mitmeaastastes riiklikes kontrollikavades tehtavad muudatused aruandes käsitletaval aastal või sellele järgnevatel aastatel, et võtta arvesse vähemalt järgmisi tegureid:

— uute haiguste või taudide, taimekahjustajate või muude riskide esilekerkimine seoses inimeste, loomade või taimede tervise ja loomade heaolu või geneetiliselt muundatud organismide ja taimekaitsevahendite puhul ka keskkonnaga;

— olulised muudatused liikmesriigi pädevate asutuste struktuuris, juhtkonnas või tegevuses;

— liikmesriikide ametlike kontrollide tulemused;

— liikmesriigis määruse (EL) 2017/625 artikli 116 lõike 1 kohaselt tehtud komisjoni kontrollide tulemused;

— teadusuuringute tulemused ja

— kolmanda riigi pädevate asutuste poolt liikmesriigis tehtud ametlike kontrollide tulemused.

Muud tegurid, mida võib selliste muudatuste puhul vajaduse korral arvesse võtta, on järgmised:

— uued õigusaktid;

— põllumajandus- ja toidutööstuse valdkonna olulised muudatused;

— määruse (EL) 2017/625 artikli 6 lõike 1 kohaselt tehtud auditite tulemused;

— algpõhjuste analüüsi tulemused;

— järeldused ja soovitused, mis on esitatud komisjoni aruandes vastavalt määruse (EL) 2017/625 artikli 114 lõikele 2.

Erilist tähelepanu tuleks pöörata vajadusele tagada määruse (EL) 2017/625 artikli 111 lõikes 2 osutatud tegurite alusel tehtud muudatuste käsitlemine ja selgitamine. Eelkõige tuleks kirjeldada mitmeaastastes riiklikes kontrollikavades kirjeldatud ametlike kontrollisüsteemide asjakohaseid muudatusi ja tegevuste riskikategooriate asjakohaseid muudatusi.

Muudatused peaksid olema kooskõlas aastaaruande II osa 1.–10. jaos sätestatud analüüsi ja järeldustega ning sisaldama vajaduse korral ristviiteid asjaomas(t)ele punkti(de)le.

4. Lõivud ja tasud

See osa koosneb numbriga 4 tähistatud väljast hüperlingi/-linkide lisamiseks.

Liikmesriigid peavad aastaaruandesse lisama lingid pädevate asutuste veebilehtedele, mis sisaldavad avalikku teavet lõivude ja tasude kohta, millele on osutatud määruse (EL) 2017/625 artikli 85 lõikes 2.

Vastavalt määruse (EL) 2017/625 artikli 85 lõikele 2 peab iga pädev asutus avalikustama teabe lõivude ja tasude kohta, mis on sätestatud määruse (EL) 2017/625 artikli 79 lõike 1 punktis a, artikli 79 lõikes 2 ja artiklis 80, nimelt järgmise teabe:

— nimetatud lõivude või tasude kindlaksmääramisel kasutatavad meetodid ja andmed;

— lõivude või tasude summa ettevõtjate kategooriate ning ametliku kontrolli või muude ametlike toimingute kategooriate kaupa;

— artiklis 81 osutatud kulude jaotus;

— lõivude või tasude kogumise eest vastutavate asutuste või organite nimetused.

Määruse (EL) 2017/625 artiklit 79 ei kohaldata ametlike kontrollide suhtes, mida tehakse artikli 1 lõike 2 punktides i ja j osutatud normide täitmise kontrollimiseks. Seetõttu on iga pädev asutus seoses nende punktidega kohustatud avalikustama üksnes teabe artiklis 80 sätestatud lõivude ja tasude kohta.

II OSA

A. Üldine teave

A.1. Üldine järeldus saavutatud nõuetelevastavuse taseme kohta

See teave esitatakse II osa igas jaos vabas vormis teksti lahtris.

Liikmesriigid peaksid märkima, mil määral saavutati iga määruse (EL) 2017/625 artikli 1 lõikes 2 nimetatud valdkonna puhul iga-aastased tegevuseesmärgid (kui liikmesriigid on sellised tegevuseesmärgid kehtestanud) ja mitmeaastases riiklikus kontrollikavas sätestatud strateegilised eesmärgid.

Siia tuleks lisada asjaomaste kohaldatud tulemuslikkuse näitajate ja/või tegevuseesmärkide lühikirjeldus, välja arvatud juhul, kui need on esitatud mitmeaastases riiklikus kontrollikavas; sellisel juhul tuleks neile viidata ristviidete abil.

Liikmesriigid võivad lisada hinnangu selle kohta, kuidas ametlikud kontrollid (sealhulgas kavandamata kontrollid) ja vajaduse korral konkreetsele küsimusele keskenduv erikontrollitegevus on aidanud saavutada nõuetelevastavuse taset.

Liikmesriigid võivad kavandatud ametlike kontrollide puhul märkida, mil määral saavutati mitmeaastases riiklikus kontrollikavas sätestatud ametlike kontrollide sagedus või intensiivsus ja laad. Kui kavandatud ametlike kontrollide tegevuseesmärke ei ole saavutatud, tuleks esitada asjaomaste leevendavate ja/või kaasaaitavate tegurite analüüs.

Liikmesriigid võivad esitada lühiselgituse kavandamata ametlike kontrollide põhjuste kohta, eelkõige juhul, kui nad on ümber suunanud kavandatud ametlike kontrollide vahendeid.

Liikmesriigid peaksid esitama valdkondade kaupa kirjelduse selle kohta, kuidas eelmisel aastal mõõdeti üldist vastavust määruse (EL) 2017/625 artikli 1 lõikes 2 osutatud normidele, ning tulemuste ülevaate. Kokkuvõttes või järelduses nõuetelevastavuse üldise taseme kohta võib esitada tulemuste ülevaate pädevate asutuste tegevuse põhjal.

A.2. Liikmesriigi mitmeaastase riikliku kontrollikava raames eelmisel aastal tehtud ametlike kontrollide tulemused

See teave esitatakse II osa igas jaos ühes või mitmes tabelis sõltuvalt määruse (EL) 2017/625 artikli 1 lõikes 2 osutatud iga valdkonna eripärast.

Tabeli(te)s peaksid liikmesriigid märkima vähemalt eelmisel aastal tehtud ametlike kontrollide arvu. Selliste kontrollide puhul kasutatavate meetodite ja võtete näited on esitatud määruse (EL) 2017/625 artiklis 14 (nt ülevaatus, proovide võtmine, analüüs, diagnoosimine ja uuringud).

I–X lisas on esitatud valdkondade kaupa mittetäielikud soovituslikud õigusnormide loetelud, mis on mõeldud suunistena seoses teabega, mis tuleb esitada ametlike kontrollide kohta aastaaruande standardvormi vastavates jagudes.

Tabelite järel on esitatud vabatahtlikud tekstilahtrid vabas vormis teksti jaoks, kuhu saab lisada vajalikuks peetavaid märkusi ametliku kontrolli tegemise kohta, sh mis tahes konkreetne kontekst, taust või piirangud, mis väärivad esiletõstmist. Liikmesriigid võivad neis tekstilahtrites esitada teavet ametlike kontrollide kohta, mida tehakse määruse (EL) 2017/625 artikli 1 lõikes 2 osutatud normides sätestatud nõuetele vastavuse kontrollimiseks, kui neid nõudeid kohaldatakse liidust eksporditavate toodete/kaupade suhtes (vt ka sama määruse artikli 9 lõike 6 punkt b).

A.3. Eelmisel aastal pädevate asutuste poolt tuvastatud, määruse (EL) 2017/625 artikli 1 lõikes 2 osutatud normide rikkumiste arv ja laad valdkonna kaupa

See teave esitatakse II osa igas jaos ühes või mitmes tabelis sõltuvalt määruse (EL) 2017/625 artikli 1 lõikes 2 osutatud iga valdkonna eripärast.

Tabeli(te)s peaksid liikmesriigid märkima vähemalt eelmisel aastal tuvastatud mittevastavuste arvu.

Tabelites on nõuetele mittevastavused määruse (EL) 2017/625 artikli 1 lõike 2 iga valdkonna eripärast sõltuvalt jaotatud liikide kaupa (nt seotud ettevõtja (struktuuri või tegevusega) või looma (liikide kaupa) või kaubaga (nt toidukategooriate kaupa)) ning tabelite viimases veerus on esitatud pädevate asutuste poolt nõuetelevastavuse taastamiseks algatatud tegevused/meetmed, mis jagunevad kahte kategooriasse: „Haldusalased“ ja „Õigusalased“.

Kui see on asjakohane, peaksid liikmesriigid esitama tekstilahtrites „Pettusel põhinev ja ebaaus tegevus“ all kokkuvõtte nõuetele mittevastavustest, mis on tuvastatud ametlike kontrollide käigus, mille eesmärk on teha kindlaks määruse (EL) 2017/625 artikli 1 lõikes 2 osutatud normide võimalikud tahtlikud rikkumised, mis on toime pandud pettusel põhineva või ebaausa tegevuse teel, ning võttes arvesse selliste rikkumiste kohta määruse (EL) 2017/625 artiklites 102–108 sätestatud haldusabi mehhanismide kaudu saadud teavet ning mis tahes muud teavet, mis viitab selliste rikkumiste võimalikkusele.

Eespool mainitud kokkuvõtte esitamisel peaksid liikmesriigid võtma arvesse komisjoni rakendusmääruse (EL) 2019/1715 (12) artikli 2 punktis 21 esitatud mõistet „toidupettuse teade“, mis on rikkumisteade, mis käsitleb ettevõtjate või üksikisikute arvatavat tahtlikku tegevust ostjate petmise ja sellest põhjendamatute eeliste saamise eesmärgil, rikkudes määruse (EL) 2017/625 artikli 1 lõikes 2 osutatud norme.

Vabatahtlikud tekstilahtrid vabas vormis teksti jaoks esitatakse tabelite järel ning nendesse võib lisada mis tahes vajalikuks peetud märkusi avastatud mittevastavuste arvu ja laadi ning algatatud tegevuste/meetmete kohta, sh mis tahes konkreetne kontekst, taust või piirangud, mis väärivad esiletõstmist.

B. Teave jagude kaupa

1. jagu. Toit ja toidu ohutus, terviklikkus ja tervislikkus toidu tootmise, töötlemise ja turustamise kõikides etappides, sealhulgas normid, mille eesmärk on tagada õiglased kaubandustavad ning kaitsta tarbijate huve ja tarbijateavet, samuti toiduga kokku puutuvate materjalide ja esemete tootmine ja kasutamine

II osa 1. jagu koosneb järgmistest osadest:

— tekstilahter 1.1 vabas vormis teksti jaoks, et teha üldine järeldus saavutatud nõuetelevastavuse taseme kohta;

— kolm tabelit tehtud ametlike kontrollide kohta numbritega 1.2, 1.3 ja 1.4;

— vabatahtlik tekstilahter 1.5 vabas vormis teksti ja märkuste jaoks;

— tabel 1.6 nõuetele mittevastavuste ja tegevuste/meetmete kohta ning

— vabatahtlik tekstilahter 1.7 vabas vormis teksti ja märkuste jaoks.

Tekstilahtri 1.1 täitmisel tuleb järgida punktis A.1 antud juhiseid.

Ametlikke kontrolle käsitleva tabeli 1.2 täitmisel peaksid liikmesriigid võtma arvesse punktis A.2 antud juhiseid.

Kuidas täita tabelit 1.2? Heakskiidetud ettevõtete puhul Veerg „Ettevõtete arv“ Ametlike kontrollide kavandamisel kasutatud heakskiidetud ettevõtete koguarv (tõenäoliselt aasta alguses) eri kategooriate kaupa. Veerg „Tehtud ametlike kontrollide arv“ Heakskiidetud ettevõtete eri kategooriates aruandeaasta jooksul tehtud ametlike kontrollide koguarv. Registreeritud ettevõtjate/ettevõtete puhul Veerg „Ettevõtjate/ettevõtete arv“ Ametlike kontrollide kavandamisel kasutatud ettevõtjate/ettevõtete koguarv (tõenäoliselt aasta alguses) eri kategooriate kaupa. Veerg „Tehtud ametlike kontrollide arv“ Aruandeaasta jooksul tehtud ametlike kontrollide koguarv ettevõtjate/ettevõtete kategooriate kaupa. Toiduga kokkupuutuvaid materjale tootvate ettevõtete puhul Veerg „Ettevõtete arv“ Ametlike kontrollide kavandamisel kasutatud ettevõtete koguarv (tõenäoliselt aasta alguses) selle kategooria kohta. Veerg „Tehtud ametlike kontrollide arv“ Aruandeaasta jooksul tehtud ametlike kontrollide koguarv selles ettevõtete kategoorias.

Ettevõtjate/ettevõtete kategooriad jagunesid „heakskiidetuks“ ja „registreerituks“ vastavalt Euroopa Parlamendi ja nõukogu määruse (EÜ) nr 852/2004 (13) artiklis 6 ja Euroopa Parlamendi ja nõukogu määruse (EÜ) nr 853/2004 (14) artiklis 4 sätestatud eeskirjadele.

Heakskiidetud ettevõtete puhul võeti tabelis 1.2 (ja sellest tulenevalt ka tabelis 1.6) esitatud kategooriad dokumendi „Technical Specifications in Relation to the Master List and the Lists of EU Approved Food Establishments and Certain other Specified Food Establishments“ (Põhinimekirja ettevõtete ja ELi heakskiidetud toidukäitlemisettevõtete ja teatavate muude kindlaksmääratud toidukäitlemisettevõtete loetelu tehnilised kirjeldused) (15) II lisast.

Registreeritud ettevõtjate/ettevõtete puhul leppis komisjoni eksperdirühm rakendusmääruse (EL) 2019/723 väljatöötamise käigus kokku tabelis 1.2 (ja sellest tulenevalt ka tabelis 1.6) esitatud kategooriates. Lisaks võib ettevõtjate/ettevõtete liigitamise hõlbustamiseks kasutada nende koode Euroopa Liidu majanduse tegevusalade statistilises klassifikaatoris (NACE) (16). Järgmises tabelis on näidatud, kuidas NACE koodid on seotud määratletud kategooriatega:

Registreeritud ettevõtjate/ettevõtete kategooriad NACE koodid Põllukultuuride kasvatamine 01.11–01.14 ja 01.19–01.28 Loomakasvatus 01.41–01.49 Segapõllumajandus 01.50 Jahipidamine 01.70 Kalapüük 03.11 ja 03.12 Vesiviljelus 03.21 ja 03.22 Puu- ja köögivilja töötlemine ja säilitamine 10.31, 10.32 ja 10.39 Taimeõli ja -rasva tootmine 10.41 ja 10.42 Jahu ja tangainete, tärklise ja tärklisetoodete tootmine 10.61 ja 10.62 Pagari- ja makarontoodete tootmine 10.71–10.73 Muude toiduainete tootmine 10.81–10.86 ja 10.89 Joogitootmine 11.01–11.07 Hulgikaubandus 46.31, 46.34, 46.36, 46.37 ja 46.39 Jaekaubandus 47.11, 47.21–47.25, 47.29, 47.76, 47.81, 47.91 ja 47.99 Transport ja ladustamine 49.20, 50.20, 50.40, 51.21 ja 52.10 Toidu ja joogi serveerimine 55.10, 56.10, 56.21, 56.29 ja 56.30 Muud Ilma seotud koodita

Kategooria „Toiduga kokkupuutuvaid materjale tootvad ettevõtted“ lisatakse tabeli 1.2 lõppu, et hõlmata ametlikke kontrolle, mida tehakse toiduga kokku puutuvate materjalide ja esemete tootjate suhtes.

Ametlikke kontrolle käsitlev tabel 1.3 on seotud selliste kontrollidega, mille puhul on nõutav pädevate asutuste töötajate või esindajate pidev või regulaarne kohalolek ettevõtja valdustes.

Kuidas täita tabelit 1.3? Veerg „Ettevõtete arv“ Ametlike kontrollide kavandamisel kasutatud ettevõtete koguarv (tõenäoliselt aasta alguses) eri kategooriate kaupa. Veerg „Tehtud ametlike kontrollide arv“ Aruandeaasta jooksul eri kategooria ettevõtetes tehtud ametlike kontrollide koguarv rümpade arvu või kaaluna tonni kohta. Veerg „Tagasilükkamised“ Selliste koheste meetmete koguarv, mida pädev asutus on võtnud, et vältida inimtoiduks kõlbmatu liha turule laskmist pärast ametlikku kontrolli.

Seda liiki ametlike kontrollide loendamise meetod põhineb määruse (EL) 2017/625 artikli 13 lõikel 3, mille kohaselt tuleb nende ametlike kontrollide kohta koostada kirjalikud dokumendid sagedusega, mis võimaldab pädeval asutusel ja ettevõtjal:

— saada korrapäraselt teavet nõuetelevastavuse taseme kohta ja

— saada kiiresti teavet nõuetele mittevastavuste kohta, mis on kindlaks tehtud ametliku kontrolli käigus.

Eespool nimetatud ametliku kontrolli liik hõlmab üksnes tapaeelset ja tapajärgset kontrolli tapamajades. Ametlike kontrollide kohta aruannet esitades tuleks teatada kontrollitud rümpade arv või kaal (tonnides). Liikmesriigid võivad vabatahtlikku tekstikasti 1.5 lisada selgituse selle kohta, kuidas ametlikke kontrolle on loendatud. Ettevõtete kategooriad on seotud tabelis 1.2 nimetatud „heakskiidetud“ ettevõtete kategooriatega.

Tabelis 1.4 peaksid liikmesriigid esitama ainult toodete/kaupade suhtes aruandeaasta jooksul tehtud ametlike kontrollide koguarvu toidukategooriate ja horisontaalsete eeskirjade kategooriate kaupa.

Toidukategooriad on jagatud vastavalt Euroopa Toiduohutusameti toidu klassifitseerimise ja kirjeldamise süsteemile „FoodEX2“ (täpsemalt selle liite A tabelile A3: „Euroopa Parlamendi ja nõukogu määruses (EÜ) nr 1333/2008 (toidu lisaainete kohta) (17) määratletud rühmade tunnused“) ning arvestatud on võimalusega lisada tabelisse 1.2 soovi korral kategooriatena „heakskiidetud ettevõtetega“ seotud toidukategooriad. Viimased on tähistatud tärniga (*).

Kategooria „toiduga kokkupuutuvad materjalid“ lisatakse tabeli 1.4 lõppu, et hõlmata toiduga kokku puutuvate materjalide ja esemete tootmist, märgistamist ja kasutamist.

Kategoorias „Muud“ võivad liikmesriigid teatada ka ametlikest kontrollidest, mida on tehtud toidu terviklikkuse ja tervislikkuse kontrollimiseks.

Horisontaalsete eeskirjade kategooriad tulenevad liidu erisätetest, mis käsitlevad ametlikku kontrolli määruse (EL) 2017/625 artikli 1 lõike 2 punktis a määratletud valdkonnas. Tabeli 1.4 eesmärk on saada ülevaade sellest, mitu korda on pädevad asutused horisontaalseid eeskirju seoses loetletud toidukategooriatega kontrollinud.

I lisas on esitatud õigusnormide mittetäielik soovituslik loetelu, mis on mõeldud suunistena seoses teabega, mis tuleb esitada määruse (EL) 2017/625 artikli 1 lõike 2 punktis a osutatud valdkonna ametlike kontrollide kohta.

Täpsemalt on tabelite 1.4 ja 1.6 horisontaalsete eeskirjade kohta esitatud järgmine tabel:

— mittetäielik soovituslik õigusnormide loetelu, mis on mõeldud suunistena seoses teabega, mis tuleb esitada määruse (EL) 2017/625 artikli 1 lõike 2 punktis a osutatud valdkonna ametlike kontrollide ja nõuetele mittevastavuste kohta, ja

— kui tuleb teatada määruse (EL) 2017/625 artikli 1 lõike 2 punkti a kohastes liikmesriikide siseriiklikes õigusaktides sätestatud ametlikest kontrollidest ja nõuetele mittevastavustest. Horisontaalsed eeskirjad tabelites 1.4 ja 1.6 Liidu õigusaktid Mikrobioloogilised kriteeriumid Määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, täpsemalt artikkel 14 „Toiduohutusnõuded“ Määrus (EÜ) nr 2073/2005 toiduainete mikrobioloogiliste kriteeriumide kohta Pestitsiidid toidus Määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide kohta Saasteained toidus Määrus (EMÜ) nr 315/93, milles sätestatakse ühenduse menetlused toidus sisalduvate saasteainete suhtes Määrus (EÜ) nr 1881/2006, millega sätestatakse teatavate saasteainete piirnormid toiduainetes Veterinaarravimite jäägid toidus Direktiiv 96/22/EÜ, mis käsitleb teatavate hormonaalse või türostaatilise toimega ainete ja beetaagonistide kasutamise keelamist loomakasvatuses Direktiiv 96/23/EÜ, millega nähakse ette teatavate ainete ja nende jääkide kontrollimise meetmed elusloomades ja loomsetes toodetes Otsus 97/747/EÜ, millega määratakse kindlaks nõukogu direktiiviga 96/23/EÜ ettenähtud proovide võtmise mahud ja sagedused teatavate loomsetes toodetes esinevate ainete ja ainejääkide seireks Määrus (EL) nr 37/2010, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi Märgistus, toitumis- ja tervisealased väited Määrus (EÜ) nr 1760/2000 veiste identifitseerimise ja registreerimise süsteemi loomise, veiseliha ja veiselihatoodete märgistamise kohta (II jaotis) Direktiiv 2001/110/EÜ mee kohta Direktiiv 2003/40/EÜ, milles kehtestatakse loodusliku mineraalvee komponentide loetelu, kontsentratsioonipiirid ja märgistamise nõuded ning osooniga rikastatud õhu kasutustingimused loodusliku mineraalvee ja allikavee töötlemisel Määrus (EÜ) nr 1924/2006 toidu kohta esitatavate toitumis- ja tervisealaste väidete kohta 16. juuni 2008. aasta määrus (EÜ) nr 543/2008, millega kehtestatakse nõukogu määruse (EÜ) nr 1234/2007 (teatavate kodulinnuliha turustusnormide kohta) üksikasjalikud rakenduseeskirjad Määrus (EÜ) nr 361/2008, millega muudetakse määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid Määrus (EÜ) nr 617/2008, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad haudemunade ja kodulindude tibude turustusnormide kohta (artiklid 3–6) Määrus (EL) nr 1169/2011, milles käsitletakse toidualase teabe esitamist tarbijatele Määrus (EL) nr 29/2012 oliiviõli turustusnormide kohta Määrus (EL) nr 1151/2012 põllumajandustoodete ja toidu kvaliteedikavade kohta Määrus (EL) nr 1308/2013, millega kehtestatakse põllumajandustoodete ühine turukorraldus (artiklid 74–91) Määrus (EL) nr 1337/2013, milles sätestatakse eeskirjad Euroopa Parlamendi ja nõukogu määruse (EL) nr 1169/2011 kohaldamiseks seoses värske, jahutatud ja külmutatud sea-, lamba-, kitse- ja kodulinnuliha päritoluriigi või lähtekoha tähisega Määrus (EL) nr 1379/2013 kalapüügi- ja vesiviljelustoodete turu ühise korralduse kohta (IV peatükk) Määrus (EL) nr 665/2014, millega täiendatakse määrust (EL) nr 1151/2012 seoses vabatahtliku kvaliteedimõiste „mägitoode” kasutamise tingimustega Geneetiliselt muundatud organismid (GMOd) toidus Määrus (EÜ) nr 1829/2003 geneetiliselt muundatud toidu ja sööda kohta Määrus (EÜ) nr 1830/2003, milles käsitletakse geneetiliselt muundatud organismide jälgitavust ja märgistamist, geneetiliselt muundatud organismidest valmistatud toiduainete ja sööda jälgitavust Määrus (EÜ) nr 641/2004, milles käsitletakse määruse (EÜ) nr 1829/2003 üksikasjalikke rakenduseeskirju, mida kohaldatakse uut geneetiliselt muundatud toitu ja sööta käsitlevate loataotluste, olemasolevatest toodetest teatamise ja ohuhindamise soodsate tulemustega läbinud geneetiliselt muundatud materjali juhusliku või tehniliselt vältimatu sisalduse suhtes Kvaliteedi parandamise vahendid (lisaained, ensüümid, lõhna- ja maitseained, abiained) Direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta Määrus (EÜ) nr 1925/2006 vitamiinide, mineraaltoitainete ja teatud muude ainete toidule lisamise kohta Määrus (EÜ) nr 1332/2008, mis käsitleb toiduensüüme Määrus (EÜ) nr 1333/2008 toidu lisaainete kohta Määrus (EÜ) nr 1334/2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi Direktiiv 2009/32/EÜ toiduainete ja toidu koostisosade tootmisel kasutatavaid ekstrahente käsitlevate liikmesriikide õigusaktide ühtlustamise kohta Kiiritus Direktiiv 1999/2/EÜ ioniseeriva kiirgusega töödeldud toitu ja toidu koostisosasid käsitlevate liikmesriikide õigusaktide ühtlustamise kohta Direktiiv 1999/3/EÜ ioniseeriva kiirgusega töödeldud toidu ja toidu koostisosade ühenduse loetelu kehtestamise kohta Saastumine toiduga kokkupuutuvate materjalidega / migratsioon toiduga kokkupuutuvatest materjalidest Määrus (EÜ) nr 1935/2004 toiduga kokkupuutumiseks ettenähtud materjalide ja esemete kohta Määrus (EÜ) nr 2023/2006 toiduga kokkupuutumiseks ettenähtud materjalide ja esemete heade tootmistavade kohta Määrus (EL) nr 10/2011 toiduga kokkupuutumiseks ettenähtud plastikmaterjalide ja -esemete kohta Muud Direktiiv 98/83/EÜ olmevee kvaliteedi kohta (asjakohased eeskirjad pudelivee kohta) Määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, täpsemalt selle artikkel 18, milles käsitletakse jälgitavust Direktiiv 2003/40/EÜ, milles kehtestatakse loodusliku mineraalvee komponentide loetelu, kontsentratsioonipiirid ja märgistamise nõuded ning osooniga rikastatud õhu kasutustingimused loodusliku mineraalvee ja allikavee töötlemisel Määrus (EÜ) nr 852/2004 toiduainete hügieeni kohta Määrus (EÜ) nr 853/2004, millega sätestatakse loomset päritolu toidu hügieeni erieeskirjad Määrus (EÜ) nr 2074/2005, millega sätestatakse rakendusmeetmed määruses (EÜ) nr 853/2004 käsitletud teatavate toodete ja määruses (EÜ) nr 854/2004 käsitletud ametlike kontrollide suhtes Direktiiv 2009/39/EÜ eritoiduks ettenähtud toiduainete kohta Direktiiv 2009/54/EÜ loodusliku mineraalvee kasutamise ja turustamise kohta Määrus (EL) nr 115/2010, millega sätestatakse aktiveeritud alumiiniumoksiidi kasutamise tingimused fluoriidi eemaldamiseks looduslikust mineraalveest ja allikaveest Komisjoni rakendusmäärus (EL) nr 931/2011 loomset päritolu toidu suhtes määrusega (EÜ) nr 178/2002 kehtestatud jälgitavuse nõuete kohta Määrus (EL) nr 609/2013 imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta Määrus (EL) nr 1379/2013 kalapüügi- ja vesiviljelustoodete turu ühise korralduse kohta Määrus (EL) 2015/1375, millega kehtestatakse erieeskirjad liha ametlikuks kontrollimiseks keeritsusside (Trichinella) suhtes Määrus (EL) 2015/2283, mis käsitleb uuendtoitu Siseriiklikud õigusaktid

Tabel 1.6 on jagatud kahte põhiveergu, millest üks on nõuetele mittevastavuste ja teine tegevuste/meetmete jaoks. Tabeli täitmisel peaksid liikmesriigid võtma arvesse punktis A.3 esitatud juhiseid.

Kuidas täita tabeli 1.6 veergu „Ettevõtjate/ettevõtete nõuetele mittevastavused“? Veerg „Ametlike kontrollide käigus tuvastatud“ Aruandeaasta jooksul avastatud nõuetele mittevastavuste koguarv heakskiidetud ja registreeritud ettevõtjate/ettevõtete eri kategooriates. Vabatahtlik veerg „Kontrollitud ettevõtjate/ettevõtete koguarv“ Selliste ettevõtjate/ettevõtete koguarv, kus pädevad asutused on aruandeaasta jooksul teinud ametlikke kontrolle, ettevõtjate/ettevõtete kategooriate kaupa. Vabatahtlik veerg „Selliste kontrollitud ettevõtjate/ettevõtete arv, kelle puhul tuvastati nõuetele mittevastavusi“ Selliste ettevõtjate/ettevõtete koguarv, kus pädevad asutused on aruandeaasta jooksul teinud ametlikke kontrolle ja tuvastanud (struktuuri- või tegevusalastele) nõuetele mittevastavusi (mis on seotud üksnes ettevõtja või ettevõttega), ettevõtjate/ettevõtete kategooriate kaupa.





Kuidas täita tabeli 1.6 veergu „Toidu mittevastavus nõuetele“? Veerg „Ametlike kontrollide käigus tuvastatud nõuetele mittevastavused“ ja seitse horisontaalseid eeskirju sisaldavat alaveergu Pädevate asutuste poolt aruandeaasta jooksul ametlike kontrollide käigus tuvastatud nõuetele mittevastavuste koguarv toidu ja horisontaalsete eeskirjade eri kategooriates.





Kuidas täita tabeli 1.6 veergu „Horisontaalsete eeskirjadega seotud nõuetele mittevastavused“? Veerg „Ametlike kontrollide käigus tuvastatud nõuetele mittevastavused“ Pädevate asutuste poolt aruandeaasta jooksul ametlike kontrollide käigus tuvastatud nõuetele mittevastavuste koguarv horisontaalsete eeskirjade eri kategooriates.





Kuidas täita tabeli1.6 veergu „Tegevused/meetmed“? Veerg „Haldusalased“ Selliste tegevuste/meetmete koguarv, mille pädevad asutused on aruandeaasta jooksul algatanud selleks, et taastada määruse (EL) 2017/625 artikli 1 lõike 2 punktis a osutatud valdkondades normide järgimine, ettevõtjate/ettevõtete, toidu ja horisontaalsete eeskirjade eri kategooriate kaupa. Veerg „Õigusalased“ Selliste tegevuste/meetmete koguarv, mille pädev asutus saatis aruandeaasta jooksul õigusasutusele, et taastada määruse (EL) 2017/625 artikli 1 lõike 2 punktis a osutatud valdkondades normide järgimine.

2. jagu. Geneetiliselt muundatud organismide (GMOd) tahtlik keskkonda viimine toidu ja sööda tootmise eesmärgil

II osa 2. jagu koosneb järgmistest osadest:

— tekstilahter 2.1 vabas vormis teksti jaoks, et teha üldine järeldus saavutatud nõuetelevastavuse taseme kohta;

— tabel 2.2 ametlike kontrollide kohta;

— vabatahtlik tekstilahter 2.3 vabas vormis teksti ja märkuste jaoks;

— tabel 2.4 nõuetele mittevastavuste ja tegevuste/meetmete kohta ning

— vabatahtlik tekstilahter 2.5 vabas vormis teksti ja märkuste jaoks.

Tekstilahtri 2.1 täitmisel tuleb järgida punktis A.1 antud juhiseid.

Käesolevas 2. jaos peaksid liikmesriigid esitama kogu asjakohase teabe ametlike kontrollide kohta, mis on tehtud seoses GMOde tahtliku keskkonda viimisega toidu ja sööda tootmise eesmärgil, eelkõige järgmises kolmes kategoorias:

— GMOde äriotstarbeline kasvatamine toidu ja sööda tootmise eesmärgil (Euroopa Parlamendi ja nõukogu direktiivi 2001/18/EÜ (18) C osa) GMOde äriotstarbeliseks kasvatamiseks on vaja kogu ELi hõlmavat luba, mis sisaldab eritingimusi, millega kaasnevad ettevõtjale sellised kohustused nagu märgistamisnõuded, riskijuhtimismeetmed või keskkonnamõjude seire. Äriotstarbeline kasvatamine toidu ja sööda tootmise eesmärgil hõlmab ainult GMOsid, mida saab kasutada toiduna, söödana või toorainena toidu ja sööda tootmisel. Liikmesriigid, kus GMOsid kasvatatakse, peaksid teatama ametlikest kontrollidest ja nende tulemustest vastavalt allpool esitatud juhistele. Liikmesriigid, kus GMOsid ei kasvatata, peaksid aastaaruande selles osas teatama GMOde kasvatamise puudumisest koos õigusliku põhjendusega (loobumine, kaitsemeetmed, siseriiklik õigus jne).

— GMOde katseline keskkonda viimine seoses toidu ja sööda tootmisega (direktiivi 2001/18/EÜ B osa) GMOde katseliseks keskkonda viimiseks antakse luba riiklikul tasandil kooskõlas direktiiviga 2001/18/EÜ. Toidu- ja söödatootmisega seotud GMOde katseline keskkonda viimine puudutab selliste GMOde katselist keskkonda viimist, mida turustamisel saab kasutada toiduna, söödana või toorainena toidu ja sööda tootmiseks. Liikmesriigid, kes on andnud nõusoleku selliseks katseliseks keskkonda viimiseks, peaksid teatama ametlikest kontrollidest ja nende tulemustest vastavalt allpool esitatud juhistele.

— Seemned ja vegetatiivne paljundusmaterjal toidu ja sööda tootmiseks Seemned ja vegetatiivne paljundusmaterjal toidu ja sööda tootmiseks on istutamiseks ette nähtud seemned, millest toodetakse taimi, ning vegetatiivne paljundusmaterjal, mida saab seejärel kasutada toidu ja sööda tootmiseks. Liikmesriigid peaksid teatama lubatud geneetiliselt muundatud seemnete ja vegetatiivse paljundusmaterjali ametlikust kontrollist ning tavapäraste seemnete ja vegetatiivse paljundusmaterjali ametlikust kontrollist (lubatud või loata) geneetiliselt muundatud materjali esinemise suhtes. Direktiivi 2001/18/EÜ artikli 4 lõike 5 kohaselt tuleb teha ametlikke kontrolle igal turulelaskmise etapil (nt siseturule laskmine, eksport).

Ametlikke kontrolle käsitleva tabeli 2.2 puhul peaksid liikmesriigid võtma arvesse punktis A.2 esitatud juhiseid ja eespool nimetatud kolme kategooria kirjeldust.

Kuidas täita tabelit 2.2? Veerg „Tehtud ametlike kontrollide arv“ Aruandeaasta jooksul tehtud ametlike kontrollide koguarv kolmes kategoorias, mida on kirjeldatud seoses GMOde tahtliku keskkonda viimisega toidu ja sööda tootmise eesmärgil.

II lisas on esitatud õigusnormide mittetäielik soovituslik loetelu, mis on mõeldud suunistena seoses teabega, mis tuleb esitada määruse (EL) 2017/625 artikli 1 lõike 2 punktis b osutatud valdkonna ametlike kontrollide kohta.

Nõuetele mittevastavusi käsitlev tabel 2.4 on jagatud kahte põhiveergu, millest üks on nõuetele mittevastavuste ja teine tegevuste/meetmete jaoks. Tabeli täitmisel peaksid liikmesriigid võtma arvesse punktis A.3 esitatud juhiseid.

Kuidas täita tabeli 2.4 veergu „Nõuetele mittevastavused“? Veerg „Ametlike kontrollide käigus tuvastatud“ Aruandeaasta jooksul avastatud nõuetele mittevastavuste koguarv viies kategoorias, mida on kirjeldatud seoses GMOde tahtliku keskkonda viimisega toidu ja sööda tootmise eesmärgil. Vabatahtlik veerg „Kontrollitud ettevõtjate koguarv“ Ettevõtete koguarv, kelle juures pädevad asutused tegid aruandeaasta jooksul ametlikke kontrolle, viie kategooria puhul, mida on kirjeldatud seoses GMOde tahtliku keskkonda viimisega toidu ja sööda tootmise eesmärgil. Vabatahtlik veerg „Selliste kontrollitud ettevõtjate koguarv, kelle puhul tuvastati nõuetele mittevastavusi“ Ettevõtjate koguarv, kelle juures pädevad asutused tegid aruandeaasta jooksul ametlikke kontrolle ja avastasid nõuetele mittevastavusi, viie kategooria puhul, mida on kirjeldatud seoses GMOde tahtliku keskkonda viimisega toidu ja sööda tootmise eesmärgil.





Kuidas täita tabeli 2.4 veergu „Tegevused/meetmed“? Veerg „Haldusalased“ Selliste tegevuste/meetmete koguarv, mille pädevad asutused on aruandeaasta jooksul algatanud selleks, et taastada vastavus normidele määruse (EL) 2017/625 artikli 1 lõike 2 punktis b osutatud valdkonnas, viie kategooria puhul, mida kirjeldatakse seoses GMOde tahtliku keskkonda viimisega toidu ja sööda tootmise eesmärgil. Veerg „Õigusalased“ Selliste tegevuste/meetmete koguarv, mille pädev asutus saatis aruandeaasta jooksul õigusasutusele seoses GMOde tahtliku keskkonda viimisega toidu ja sööda tootmise eesmärgil, et taastada vastavus normidele määruse (EL) 2017/625 artikli 1 lõike 2 punktis b osutatud valdkonnas.

3. jagu. Sööt ja söödaohutus sööda tootmise, töötlemise ja turustamise ning sööda kasutamise kõikides etappides, sealhulgas normid, mille eesmärk on tagada õiglased kaubandustavad ning kaitsta tarbijate tervist, huve ja tarbijateavet

II osa 3. jagu koosneb järgmistest osadest:

— tekstilahter 3.1 vabas vormis teksti jaoks, et teha üldine järeldus saavutatud nõuetelevastavuse taseme kohta;

— tabel 3.2 ametlike kontrollide kohta;

— vabatahtlik tekstilahter 3.3 vabas vormis teksti ja märkuste jaoks;

— tabel 3.4 nõuetele mittevastavuste ja tegevuste/meetmete kohta ning

— vabatahtlik tekstilahter 3.5 vabas vormis teksti ja märkuste jaoks.

Tekstilahtri 3.1 täitmisel tuleb järgida punktis A.1 antud juhiseid.

Ametlikke kontrolle käsitleva tabeli 3.2 täitmisel peaksid liikmesriigid võtma arvesse punktis A.2 antud juhiseid.

Kuidas täita tabelit 3.2? Veerg „Ettevõtete arv“ Ametlike kontrollide kavandamisel kasutatud ettevõtete koguarv (tõenäoliselt aasta alguses) ettevõtete eri kategooriate kaupa. Veerg „Tehtud ametlike kontrollide arv“ Aruandeaasta jooksul ettevõtete eri kategooriates või horisontaalsete eeskirjade eri kategooriates tehtud ametlike kontrollide koguarv.

Ettevõtete eri kategooriate ametlikud kontrollid hõlmavad peamiselt Euroopa Parlamendi ja nõukogu määruses (EÜ) nr 183/2005 (19) sätestatud söödahügieeni nõudeid (nt registreerimine/heakskiitmine, struktuur, hügieen, hooldus, enesekontroll).

Kategooriasse „Euroopa Parlamendi ja nõukogu määruse (EÜ) nr 183/2005 artikli 10 kohaselt heakskiidetud ettevõtted“ kuuluvate ettevõtete puhul saavad liikmesriigid ametlikust kontrollist teatada täiendaval vabatahtlikul real „Määruse (EÜ) nr 183/2005 artikli 10 kohaselt heakskiidetud esmatootjad“, mis on tähistatud tärniga (*). See vabatahtlik kategooria hõlmab põllumajandusettevõttes kohapeal segajaid.

Kategooriasse „Ettevõtted, mis on registreeritud vastavalt määruse (EÜ) nr 183/2005 artiklile 9, v.a esmatootmine“ kuuluvate ettevõtete puhul saavad liikmesriigid ametlikust kontrollist teatada täiendaval vabatahtlikul real „Esmatootjad, kes on registreeritud vastavalt Euroopa Parlamendi ja nõukogu määruse (EÜ) nr 183/2005 artiklile 9 ja vastavad kõnealuse määruse I lisa sätetele“, mis on tähistatud tärniga (*).

Kategooriasse „Sööta kasutavad ettevõtjad (põllumajandustootjad)“ kuuluvad põllumajandustootjad, kes peavad tootmisloomi (loomi, kes lõpuks suunatakse toiduahelasse), kes ostavad (igat liiki) sööta ja annavad seda seejärel oma loomadele. Nende ettevõtjate ametlik kontroll keskendub näiteks põllumajandusettevõtetes kasutatavale söödale, sööda jaotamiseks kasutatavatele seadmetele ja sööda ladustamisele (võttes arvesse Euroopa Parlamendi ja nõukogu määruse (EÜ) nr 999/2001 (20) artiklit 7 ja IV lisa I–IV peatükki ning määruse (EÜ) nr 767/2009 (21) III lisa).

Horisontaalsete eeskirjade kategooriad tulenevad liidu erisätetest, mis käsitlevad ametlikku kontrolli selles artikli 1 lõikes 2 määratletud valdkonnas:

— Sööda märgistuse ametlik kontroll hõlmab Euroopa Parlamendi ja nõukogu määruse (EÜ) nr 767/2009, määruse (EÜ) nr 183/2005 II lisa jaotise „Tootmine“ punktide 8 ja 9 ning määruse (EÜ) nr 1831/2003 (22) sätteid. Sööda koostisosade kontroll peaks hõlmama ka deklareerimata koostisosade tuvastamist.

— Sööda jälgitavuse ametlik kontroll hõlmab määruse (EÜ) nr 178/2002 artikli 18 nõudeid ning eelkõige määruse (EÜ) nr 183/2005 II lisa jaotise „Kvaliteedikontroll“ punkti 4, jaotise „Dioksiinide seire õlides, rasvades ja neist saadud toodetes“ punkti 5 ja jaotise „Arvepidamine“ punkti 2 alapunkti b nõudeid.

— Ravimsööda ametlik kontroll hõlmab nõukogu direktiivi 90/167/EMÜ (23) (millega kehtestatakse ravimsöötade ühenduses valmistamise, turuleviimise ja kasutamise tingimused) artikli 13 nõudeid.

III lisas on esitatud õigusnormide mittetäielik soovituslik loetelu, mis on mõeldud suunistena seoses teabega, mis tuleb esitada määruse (EL) 2017/625 artikli 1 lõike 2 punktis c osutatud valdkonna ametlike kontrollide kohta.

Tabel 3.4 on jagatud kahte põhiveergu, millest üks on nõuetele mittevastavuste ja teine tegevuste/meetmete jaoks. Tabeli täitmisel peaksid liikmesriigid võtma arvesse punktis A.3 esitatud juhiseid.

Kuidas täita tabelit 3.4 „Nõuetele mittevastavused“? Veerg „Ametlike kontrollide käigus tuvastatud“ Aruandeaasta jooksul tuvastatud nõuetele mittevastavuste koguarv ettevõtete eri kategooriate kaupa. Vabatahtlik veerg „Kontrollitud ettevõtete koguarv“ Ettevõtete koguarv ettevõtete eri kategooriate puhul, kus pädevad asutused on aruandeaasta jooksul teinud ametlikke kontrolle. Vabatahtlik veerg „Selliste kontrollitud ettevõtete koguarv, kelle puhul tuvastati nõuetele mittevastavusi“ Selliste ettevõtete koguarv, kus pädevad asutused on aruandeaasta jooksul teinud ametlikke kontrolle ja tuvastanud (struktuuri- või tegevusalastele) nõuetele mittevastavusi (mis on seotud üksnes ettevõttega), ettevõtete eri kategooriate kaupa. Veerg „Tuvastatud mittevastavuste arv“ Pädevate asutuste poolt aruandeaasta jooksul ametlike kontrollide käigus tuvastatud nõuetele mittevastavuste koguarv horisontaalsete eeskirjade eri kategooriates.

Nõuetele mittevastavused horisontaalsete eeskirjade kategooriates tulenevad liidu erisätetest, mis käsitlevad ametlikke kontrolle selles artikli 1 lõikes 2 määratletud valdkonnas. Tooteohutusnõuetele mittevastavused on seotud sööda suhtes kohaldatavate mikrobioloogiliste kriteeriumidega (komisjoni määruse (EL) nr 142/2011 (24) X lisa I peatükk loomse päritoluga söödamaterjali kohta ja määrus (EÜ) nr 999/2001 loomse valgu kohta) ning komisjoni määruse (EÜ) nr 152/2009 (25) artikli 3 ning komisjoni määruse (EL) nr 619/2011 (26) artiklite 4 ja 5 sätete kohaselt tehtud sööda ametliku kontrolli analüüside tulemustega.

Kuidas täita tabeli 3.4 veergu „Tegevused/meetmed“? Veerg „Haldusalased“ Selliste tegevuste/meetmete koguarv, mille pädevad asutused on aruandeaasta jooksul algatanud selleks, et taastada määruse (EL) 2017/625 artikli 1 lõike 2 punktis c osutatud valdkondades normide järgimine, ettevõtete ja horisontaalsete eeskirjade kategooriate kaupa. Veerg „Õigusalased“ Selliste tegevuste/meetmete koguarv, mille pädev asutus saatis aruandeaasta jooksul õigusasutusele, et taastada määruse (EL) 2017/625 artikli 1 lõike 2 punktis c osutatud valdkondades normide järgimine, ettevõtete ja horisontaalsete eeskirjade kategooriate kaupa.

Kategooriasse „Euroopa Parlamendi ja nõukogu määruse (EÜ) nr 183/2005 artikli 10 kohaselt heaks kiidetud ettevõtted“ kuuluvate ettevõtete puhul saavad liikmesriigid teatada nõuetele mittevastavustest ja tegevustest/meetmetest täiendaval vabatahtlikul real „Määruse (EÜ) nr 183/2005 artikli 10 kohaselt heakskiidetud esmatootjad“, mis on tähistatud tärniga (*). See vabatahtlik kategooria hõlmab põllumajandusettevõttes kohapeal segajaid.

Kategooriasse „Ettevõtted, mis on registreeritud vastavalt määruse (EÜ) nr 183/2005 artiklile 9, v.a esmatootmine“ kuuluvate ettevõtete puhul saavad liikmesriigid teatada nõuetele mittevastavustest ja tegevustest/meetmetest täiendaval vabatahtlikul real „Esmatootjad, kes on registreeritud vastavalt määruse (EÜ) nr 183/2005 artiklile 9 ja vastavad kõnealuse määruse I lisa sätetele“, mis on tähistatud tärniga (*).

4. jagu. Loomatervisenõuded

See on II osa 4. jagu ja koosneb järgmistest osadest:

— tekstilahter 4.1 vabas vormis teksti jaoks, et teha üldine järeldus saavutatud nõuetelevastavuse taseme kohta;

— tabel 4.2 ametlike kontrollide kohta;

— vabatahtlik tekstilahter 4.3 vabas vormis teksti ja märkuste jaoks;

— tabel 4.4 nõuetele mittevastavuste ja tegevuste/meetmete kohta ning

— vabatahtlik tekstilahter 4.5 vabas vormis teksti ja märkuste jaoks.

Tekstilahtri 4.1 täitmisel tuleb järgida punktis A.1 antud juhiseid.

Loomatervise valdkonnas, täpsemalt seoses teatavate loomade identifitseerimise ja registreerimisega, on kehtestatud aruandlusnõuded ja esitatud aruannete näidised (27) , (28). Need mudelid on koondatud aastaaruande käesoleva osa ühte tabelisse, mis hõlmab rohkem teavet kui teatavate loomade identifitseerimise ja registreerimisega seotud aruandlusnõuded. Seepärast peaksid liikmesriigid ametlikke kontrolle käsitleva tabeli 4.2 puhul võtma arvesse punktis A.2 esitatud juhiseid.

Kuidas täita tabelit 4.2? Veerg „Majandite/ettevõtete arv“ Kahel esimesel real esitatud kahe kategooria majandite koguarv aruandeaasta alguses. Muude kategooriate puhul ametlike kontrollide kavandamisel kasutatud ettevõtete koguarv (tõenäoliselt aasta alguses). Veerg „Tehtud ametlike kontrollide arv“ Aruandeaasta jooksul majandite/ettevõtete eri kategooriates tehtud ametlike kontrollide koguarv. Veerg „Registreeritud loomade arv (aruandeperioodi alguses või muul riiklikul loomade statistilise aruandluse jaoks määratud kuupäeval)“ Veiste identifitseerimise ja registreerimisega seotud kategooriates registreeritud loomade koguarv aruandeperioodi alguses või muul riiklikul loomade statistilise aruandluse jaoks määratud kuupäeval. Veerg „Registreeritud loomade arv (aruandeperioodi alguses või muul riiklikul loomade statistilise aruandluse jaoks määratud kuupäeval)“ Lammaste ja kitsede identifitseerimise ja registreerimisega seotud kategooriates registreeritud loomade koguarv aruandeperioodi alguses või muul riiklikul loomade statistilise aruandluse jaoks määratud kuupäeval. Veerg „Kontrollitud loomade arv“ Veiste, lammaste ja kitsede identifitseerimise ja registreerimisega seotud kategooriates aruandeaasta jooksul kontrollitud loomade koguarv.

Heakskiidetud vesiviljelusettevõtete, seemendusjaamade, spermasäilituskeskuste ja embrüokogumis-/embrüotootmisrühmade kategooriatesse kuuluvate ettevõtete puhul saavad liikmesriigid ametlikust kontrollist teatada täiendavatel vabatahtlikel ridadel (seoses loomaliikidega, mille kohta on olemas liidu erisätted), mis on tähistatud tärniga (*).

IV lisas on esitatud õigusnormide mittetäielik soovituslik loetelu, mis on mõeldud suunistena seoses teabega, mis tuleb esitada määruse (EL) 2017/625 artikli 1 lõike 2 punktis d osutatud valdkonna ametlike kontrollide kohta.

Nõuetele mittevastavusi käsitlev tabel 4.4 on jagatud kahte põhiveergu, millest üks on nõuetele mittevastavuste ja teine tegevuste/meetmete jaoks. Tabeli täitmisel peaksid liikmesriigid võtma arvesse punktis A.3 esitatud juhiseid.

Veerus „Nõuetele mittevastavused“ peaksid liikmesriigid täitma tabeli alljärgnevalt.

Kuidas täita tabeli 4.4 veergu „Nõuetele mittevastavused“? Veerg „Selliste majandite/ettevõtete arv, mille puhul tuvastati nõuetele mittevastavusi“ Selliste majandite/ettevõtete koguarv, kus aruandeaasta jooksul tuvastati nõuetele mittevastavusi, eri kategooriate kaupa.

Heakskiidetud vesiviljelusettevõtete, seemendusjaamade, spermasäilituskeskuste ja embrüokogumis-/embrüotootmisrühmade kategooriatesse kuuluvate ettevõtete puhul saavad liikmesriigid nõuetele mittevastavustest teatada täiendavatel vabatahtlikel ridadel (seoses loomaliikidega, mille kohta on olemas liidu erisätted), mis on tähistatud tärniga (*).

Veerus „Tegevused/meetmed“ peaksid liikmesriigid arvesse võtma, et algatatud tegevused/meetmed on tuvastatud mittevastavuste (mitte taudikahtluse või -kinnituse või tegevuse lõpetamise) tagajärg.

Kuidas täita tabeli 4.4 veergu „Tegevused/meetmed“? Veerg „Haldusalased“ Selliste tegevuste/meetmete koguarv, mille pädevad asutused on aruandeaasta jooksul eri kategooria ettevõtete ja horisontaalsete eeskirjade puhul algatanud selleks, et taastada määruse (EL) 2017/625 artikli 1 lõike 2 punktis d osutatud valdkonnas normide järgimine. Veerg „Õigusalased“ Selliste tegevuste/meetmete koguarv, mille pädev asutus saatis aruandeaasta jooksul õigusasutusele, et taastada määruse (EL) 2017/625 artikli 1 lõike 2 punktis d osutatud valdkonnas normide järgimine. Veerg „Üksikute loomade majandist väljaviimise piirang“ Veerg „Asjaomased loomad“ Üksikute veiste koguarv, kelle majandist väljaviimist pädevad asutused aruandeaasta jooksul piirasid. Veerg „Asjaomased majandid“ Selliste veisefarmide koguarv, mida aruandeaasta jooksul mõjutasid pädevate asutuste kehtestatud üksikute veiste majandist väljaviimise piirangud. Veerg „Kõigi loomade majandist väljaviimise piirang“ Veerg „Asjaomased loomad“ Üksikute veiste koguarv, kelle liikumist piirati aruandeaasta jooksul pädevate asutuste poolt majandi kõigi loomade liikumisele kehtestatud piirangute tõttu. Veerg „Asjaomased majandid“ Selliste veisefarmide koguarv, mida aruandeaasta jooksul mõjutasid pädevate asutuste kehtestatud kõigi veiste majandist väljaviimise piirangud. Veerg „Loomade hävitamine“ Veerg „Asjaomased loomad“ Üksikute veiste koguarv, kes aruandeaasta jooksul pädeva asutuse korraldusel tapeti või surmati. Veerg „Asjaomased majandid“ Selliste veisefarmide koguarv, mida aruandeaasta jooksul mõjutasid pädevate asutuste korraldused majandi veiste tapmiseks või surmamiseks.

Heakskiidetud vesiviljelusettevõtete, seemendusjaamade, spermasäilituskeskuste ja embrüokogumis-/embrüotootmisrühmade kategooriatesse kuuluvate ettevõtete puhul saavad liikmesriigid tegevustest/meetmetest teatada täiendavatel vabatahtlikel ridadel (seoses loomaliikidega, mille kohta on olemas liidu erisätted), mis on tähistatud tärniga (*).

5. jagu. Loomsetest kõrvalsaadustest ja loomsetest kõrvalsaadustest saadud toodetest inimeste ja loomade tervisele tulenevate riskide ärahoidmine ja minimeerimine

II osa 5. jagu koosneb järgmistest osadest:

— tekstilahter 5.1 vabas vormis teksti jaoks, et teha üldine järeldus saavutatud nõuetelevastavuse taseme kohta;

— tabel 5.2 ametlike kontrollide kohta;

— vabatahtlik tekstilahter 5.3 vabas vormis teksti ja märkuste jaoks;

— tabel 5.4 nõuetele mittevastavuste ja tegevuste/meetmete kohta ning

— vabatahtlik tekstilahter 5.5 vabas vormis teksti ja märkuste jaoks.

Tekstilahtri 5.1 täitmisel tuleb järgida punktis A.1 antud juhiseid.

Ametlikke kontrolle käsitleva tabeli 5.2 täitmisel peaksid liikmesriigid võtma arvesse punktis A.2 antud juhiseid.

Kuidas täita tabelit 5.2? Veerg „Ettevõtete arv“ Ametlike kontrollide kavandamisel kasutatud ettevõtete koguarv (tõenäoliselt aasta alguses) ettevõtete eri kategooriate kaupa. Veerg „Tehtud ametlike kontrollide arv“ Aruandeaasta jooksul ettevõtete eri kategooriates või horisontaalsete eeskirjade eri kategooriates tehtud ametlike kontrollide koguarv.

Ettevõtete eri kategooriate ametlikud kontrollid hõlmavad peamiselt Euroopa Parlamendi ja nõukogu määruses (EÜ) nr 1069/2009 (29) sätestatud hügieeninõudeid (nt registreerimine/heakskiitmine, struktuur, hügieen, hooldus, enesekontroll).

Horisontaalse eeskirja kohaselt tehtavad ametlikud kontrollid tulenevad liidu erisätetest, mis käsitlevad ametlikke kontrolle selles artikli 1 lõikes 2 määratletud valdkonnas, nimelt seoses loomsete kõrvalsaaduste / loomsetest kõrvalsaadustest saadud toodete märgistamise ja jälgitavusega määruse (EÜ) nr 1069/2009 alusel.

Selguse huvides tuleks loomsete kõrvalsaaduste / loomsetest kõrvalsaadustest saadud toodete ametliku kontrolli aruandluse koondamisel ühte jakku järgida alljärgnevaid juhiseid.

— Teave loomsete kõrvalsaaduste / loomsetest kõrvalsaadustest saadud toodete ametlike kontrollide kohta (nt seoses tuvastamise ja kogumisega), kui neid tehakse ettevõtjate juures, kes käitlevad (kuid ei töötle ega vea) loomseid kõrvalsaadusi / loomsetest kõrvalsaadustest saadud tooteid, tuleks esitada tabeli 5.2 veerus „Horisontaalse eeskirja kaupa“. Seega tuleks nende ametlike kontrollide käigus avastatud mittevastavustest teatada tabeli 5.4 veerus „Horisontaalse eeskirja kaupa“.

— Teave loomsete kõrvalsaaduste / loomsetest kõrvalsaadustest saadud toodete ametlike kontrollide kohta (nt seoses veo, käitlemise, kasutamise ja kõrvaldamisega), kui neid tehakse ettevõtetes, kus töödeldakse loomseid kõrvalsaadusi / loomsetest kõrvalsaadustest saadud tooteid, tuleks esitada tabeli 5.2 veerus „Ettevõtte kaupa“. Seega tuleks nende ametlike kontrollide käigus tuvastatud mittevastavustest teatada tabeli 5.4 veerus „Ettevõtte kaupa“.

V lisas on esitatud õigusnormide mittetäielik soovituslik loetelu, mis on mõeldud suunistena seoses teabega, mis tuleb esitada määruse (EL) 2017/625 artikli 1 lõike 2 punktis e osutatud valdkonna ametlike kontrollide kohta.

Nõuetele mittevastavusi ja tegevusi/meetmeid käsitlev tabel 5.4 on jagatud kahte põhiveergu, millest üks on nõuetele mittevastavuste ja teine tegevuste/meetmete jaoks. Tabeli täitmisel peaksid liikmesriigid võtma arvesse punktis A.3 esitatud juhiseid.

Kuidas täita tabelit 5.4 „Nõuetele mittevastavused“? Veerg „Ametlike kontrollide käigus tuvastatud“ Aruandeaasta jooksul tuvastatud nõuetele mittevastavuste koguarv ettevõtete eri kategooriate puhul. Vabatahtlik veerg „Kontrollitud ettevõtete koguarv“ Selliste ettevõtete koguarv, kus pädevad asutused on aruandeaasta jooksul teinud ametlikke kontrolle, ettevõtete kategooriate kaupa. Vabatahtlik veerg „Selliste kontrollitud ettevõtete koguarv, mille puhul tuvastati nõuetele mittevastavusi“ Selliste ettevõtete koguarv, kus pädevad asutused on aruandeaasta jooksul teinud ametlikke kontrolle ja tuvastanud (struktuuri- või tegevusalastele) nõuetele mittevastavusi (mis on seotud üksnes ettevõttega), ettevõtete kategooriate kaupa. Veerg „Tuvastatud mittevastavuste arv“ Pädevate asutuste poolt aruandeaasta jooksul ametlike kontrollide käigus tuvastatud nõuetele mittevastavuste koguarv horisontaalsete eeskirjade eri kategooriates.

Nõuetele mittevastavused horisontaalsete eeskirjade kategooriates tulenevad liidu erisätetest, mis käsitlevad ametlikke kontrolle selles artikli 1 lõike 2 punktis e määratletud valdkonnas. Loomsete kõrvalsaaduste / loomsetest kõrvalsaadustest saadud toodete ohutuseeskirjadele mittevastavused on seotud määruse (EL) nr 142/2011 VII peatüki sätete kohaselt tehtud ametlike kontrollide tulemustega.

Kategooria „Toote mittevastavus nõuetele“ puhul saavad liikmesriigid teatada nõuetele mittevastavustest täiendavatel vabatahtlikel ridadel (mis on seotud loomsete kõrvalsaaduste kategooriatega, mille kohta on olemas liidu erisätted), mis on tähistatud tärniga (*).

Kuidas täita tabeli 5.4 veergu „Tegevused/meetmed“? Veerg „Haldusalased“ Selliste tegevuste/meetmete koguarv, mille pädevad asutused on aruandeaasta jooksul eri kategooria ettevõtete ja horisontaalsete eeskirjade puhul algatanud selleks, et taastada määruse (EL) 2017/625 artikli 1 lõike 2 punktis e osutatud valdkondades normide järgimine. Veerg „Õigusalased“ Selliste tegevuste/meetmete koguarv, mille pädev asutus saatis aruandeaasta jooksul õigusasutusele, et taastada määruse (EL) 2017/625 artikli 1 lõike 2 punktis e osutatud valdkondades normide järgimine.

Kategooria „Toote mittevastavus nõuetele“ puhul saavad liikmesriigid teatada tegevustest/meetmetest täiendavatel vabatahtlikel ridadel (mis on seotud loomsete kõrvalsaaduste kategooriatega, mille kohta on olemas liidu erisätted), mis on tähistatud tärniga (*).

6. jagu. Loomade heaolu nõuded

II osa 6. jagu koosneb järgmistest osadest:

— tekstilahter 6.1 vabas vormis teksti jaoks, et teha üldine järeldus saavutatud nõuetelevastavuse taseme kohta;

— tabel 6.2 ametlike kontrollide, nõuetele mittevastavuste ja ametiasutuste võetud meetmete kohta seoses loomade heaoluga põllumajandusettevõtetes;

— tekstilahter 6.3 vabas vormis teksti jaoks: loomade heaolu analüüsi ja tegevuskava kohta põllumajandusettevõtetes;

— tabel 6.4 ametlike kontrollide, nõuetele mittevastavuste ja ametiasutuste võetud meetmete kohta seoses loomade heaoluga veo ajal;

— tekstilahter 6.5 vabas vormis teksti jaoks: loomade heaolu analüüsi ja tegevuskava kohta vedamisel;

— Tekstilahter 6.6 vabas vormis teksti jaoks: loomade heaolu surmamisel, ja

— vabatahtlik tekstilahter 6.7 vabas vormis teksti ja märkuste jaoks.

Tekstilahtri 6.1 täitmisel tuleb järgida punktis A.1 antud juhiseid.

Valdkonnas „Loomade heaolu põllumajandusettevõtetes“ ning selleks, et täita kohustusi, mis tulenevad nõukogu direktiivi 98/58/EÜ (30) artikli 6 lõikest 2, nõukogu direktiivi 1999/74/EÜ (31) artikli 8 lõikest 2, nõukogu direktiivi 2007/43/EÜ (32) artikli 7 lõikest 2, nõukogu direktiivi 2008/119/EÜ (33) artikli 7 lõikest 3 ja nõukogu direktiivi 2008/120/EÜ (34) artikli 8 lõikest 3, peaksid liikmesriigid esitama tabelis 6.2 nõutud teabe. Selle tabeli eesmärk on esitada ametlike kontrollide, nõuetele mittevastavuste liigi ja arvu ning pädevate asutuste võetud meetmete kohta sellist teavet, mida peetakse kõige vajalikumaks, et näidata loomade heaolu eeskirjade järgimise taset põllumajandusettevõtetes.

Lihakanade ametlikud kontrollid on lisatud tabelisse 6.2 eraldi kategooriana, sest direktiiviga 2007/43/EÜ nõutakse ka iga-aastast aruandlust nende loomade suhtes tehtud kontrollide kohta.

Kuidas täita tabelit 6.2? Veerg „Tootmiskohtade arv“ Ametlike kontrollide kavandamisel kasutatud tootmiskohtade koguarv (tõenäoliselt aasta alguses) eri loomakategooriate kaupa. Veerg „Tehtud ametlike kontrollide arv“ Aruandeaasta jooksul eri loomakategooriate kohta tehtud ametlike kontrollide koguarv. Veerg „Mittevastavused“ Vabatahtlik veerg „Kontrollitud tootmiskohtade koguarv*“ Tootmiskohtade koguarv, kus pädevad asutused on aruandeaasta jooksul teinud ametlikke kontrolle, eri loomakategooriate kaupa. Veerg „Selliste kontrollitud tootmiskohtade koguarv, mille puhul tuvastati nõuetele mittevastavusi“ Tootmiskohtade koguarv, kus pädevad asutused on aruandeaasta jooksul teinud ametlikke kontrolle ja tuvastanud nõuetele mittevastavusi, eri loomakategooriate kaupa. Veerg „Tegevused/meetmed“: Veerg „Haldusalased“ Selliste tegevuste/meetmete koguarv, mille pädevad asutused on aruandeaasta jooksul eri loomakategooriate puhul algatanud selleks, et taastada määruse (EL) 2017/625 artikli 1 lõike 2 punktis f osutatud valdkonnas normide järgimine. Veerg „Õigusalased“ Selliste tegevuste/meetmete koguarv, mille pädev asutus saatis aruandeaasta jooksul õigusasutusele, et taastada määruse (EL) 2017/625 artikli 1 lõike 2 punktis f osutatud valdkonnas normide järgimine.

Real „Muu (täpsustage)“ peaksid liikmesriigid märkima ühe või mitu rippmenüüs loetletud liiki, mida ei ole eelmistel ridadel täpsustatud. Kõik muude liikide ametlikud kontrollid, mida tehakse mitmeaastases riiklikus kontrollikavas sätestatud eesmärgi täitmiseks, tuleks samuti loetleda tabelis sellel real.

Liikmesriigid peaksid kasutama tabelis 6.2 esitatud andmeid kõige tõsisemate mittevastavuste analüüsi käigus. Selline analüüs peaks olema aluseks riiklikule tegevuskavale, milles käsitletakse neid mittevastavusi, et vältida või vähendada nende edaspidist esinemist. Vastavalt direktiivi 98/58/EÜ artikli 6 lõikele 2, direktiivi 1999/74/EÜ artikli 8 lõikele 2, direktiivi 2007/43/EÜ artikli 7 lõikele 2, direktiivi 2008/119/EÜ artikli 7 lõikele 3 ja direktiivi 2008/120/EÜ artikli 8 lõikele 3, mida on muudetud vastavalt määruse (EL) 2017/625 artikli 151 punkti 2 alapunktiga b, artikli 152 punkti 1 alapunktiga b, artikli 156 punkti 2 alapunktiga b, artikli 157 punkti 2 alapunktiga b ja artikli 158 punkti 2 alapunktiga b, peaksid liikmesriigid esitama tekstikastis 6.3 analüüsid ja riiklikud tegevuskavad.

Valdkonnas „Loomade heaolu veo ajal“ ning selleks, et täita kohustusi, mis tulenevad nõukogu määruse (EÜ) nr 1/2005 (35) artikli 27 lõikest 2, peaksid liikmesriigid esitama tabelis 6.4 nõutud teabe. Selle tabeli eesmärk on esitada tehtud ametlike kontrollide, nõuetele mittevastavuste liigi ja arvu ning pädevate asutuste võetud meetmete kohta sellist teavet, mida peetakse kõige vajalikumaks, et näidata loomade heaolu eeskirjade järgimise taset veo ajal. Loomade veoaegse heaolu ametlik kontroll hõlmab lähtekohta, vedu (sealhulgas kontrollpunkte ja väljumispunkte), sihtkohta ja kontrolle pärast veo lõppu.

Kuidas täita tabelit 6.4? Veerg „Tehtud ametlike kontrollide arv“ Aruandeaasta jooksul eri loomakategooriate kohta tehtud, loomade veoaegset kaitset käsitlevate ametlike kontrollide koguarv. Veerg „Mittevastavuste arv ja kategooria“: Veerg 1 „Loomade veovalmidus“ Pädevate asutuste avastatud selliste nõuetele mittevastavuste koguarv loomaliikide kaupa, mis on seotud loomade veovalmidusega (määruse (EÜ) nr 1/2005 artikli 3 punkt b, I peatükk ja I lisa VI peatüki punkt 1.9). Veerg 2 „Veotavad, veoruumi suurus, kõrgus“ Pädevate asutuste tuvastatud selliste nõuetele mittevastavuste koguarv loomaliikide kaupa, mis on seotud veotavade ning veoruumi suuruse ja sisemise kõrgusega (määruse (EÜ) nr 1/2005 artikli 3 punktid d, e ja g, I lisa II peatüki punkt 1.2 ning III ja VII peatükk). Veerg 3 „Transpordivahend“ Pädevate asutuste tuvastatud selliste nõuetele mittevastavuste koguarv loomaliikide kaupa, mis on seotud transpordivahenditega ning lisasätetega loomaveolaevade või merekonteinereid vedavate laevade ja pikkade teekondade kohta (määruse (EÜ) nr 1/2005 artikli 3 punktid c ja h ning I lisa II, IV ja VI peatükk). Veerg 4 „Vesi, sööt, marsruut ja puhkeajad“ Pädevate asutuste avastatud selliste nõuetele mittevastavuste koguarv loomaliikide kaupa, mis on seotud jootmise ja söötmise, teekonna pikkuse ja puhkeaegadega (määruse (EÜ) nr 1/2005 artikli 3 punktid a, f ja h ning I lisa V peatükk). Veerg 5 „Dokumendid“ Pädevate asutuste avastatud selliste nõuetele mittevastavuste koguarv loomaliikide kaupa, mis on seotud veodokumentide, vedaja lubade, juhi pädevustunnistuste ning transpordivahendite heakskiitmise ja teekonnalehtedega, välja arvatud veerus 4 osutatud nõuetele mittevastavused (määruse (EÜ) nr 1/2005 artikkel 4, artikli 5 lõige 4, artikli 6 lõiked 1, 5 ja 8, artikli 17 lõige 2 ning II lisa). Veerg 6 „Muu“ Pädevate asutuste avastatud selliste nõuetele mittevastavuste koguarv loomaliikide kaupa, mis ei ole eelmiste veergudega hõlmatud. Veerg „Tegevused/meetmed“ Veerg „Haldusalased“ Selliste tegevuste/meetmete koguarv, mille pädevad asutused on aruandeaasta jooksul eri kategooria ettevõtete ja horisontaalsete eeskirjade puhul algatanud selleks, et taastada määruse (EL) 2017/625 artikli 1 lõike 2 punktis f osutatud valdkonnas normide järgimine. Veerg „Õigusalased“ Selliste tegevuste/meetmete koguarv, mille pädev asutus saatis aruandeaasta jooksul õigusasutusele, et taastada määruse (EL) 2017/625 artikli 1 lõike 2 punktis f osutatud valdkonnas normide järgimine.

Liikmesriigid peaksid kasutama tabelis 6.4 esitatud andmeid peamiste avastatud puuduste analüüsimiseks. Liikmesriigid peaksid tekstikastis 6.5 esitama analüüsi ja vajaduse korral tegevuskava nende puuduste kõrvaldamiseks. Tekstikastis 6.5 esitatud analüüs ja tegevuskava peaksid hõlmama ka neid loomade heaolu kontrolle ja puudusi, millest on teatatud IMSOCi kaudu. Liikmesriigid võivad täiendavalt selgitada pädevate asutuste poolt vastavalt määruse (EÜ) nr 1/2005 artiklile 25 siseriiklikult kehtestatud karistuste arvu loomaliikide kaupa ning vastavalt määruse (EÜ) nr 1/2005 artiklitele 23 ja 26 (kuni 14. detsembrini 2022) pädevate asutuste võetud erakorraliste meetmete, rikkumiste ja rikkumistest teatamise arvu loomaliikide kaupa.

Valdkonnas „Loomade heaolu surmamisel“ ei sisalda nõukogu määrus (EÜ) nr 1099/2009 (36) erinõuet, mis näeks ette teatamist ametlikest kontrollidest, mis on tehtud loomade heaolu suhtes tapmise (st inimtarbimiseks hukkamise) ajal. Kui aga liikmesriigi mitmeaastase kontrollikava sätete alusel siiski kontrollitakse vastavust kõnealusele määrusele ametlike kontrollidega, tuleks nendest kontrollidest siin teatada, nagu on ette nähtud määruse (EL) 2017/625 artikli 113 lõike 1 punktiga b.

Seetõttu peaksid liikmesriigid andma tekstilahtris 6.6 ülevaate pädevate asutuste tehtud ametlike kontrollide tulemustest ning aruandeaasta jooksul avastatud nõuetele mittevastavuste laadist ja arvust.

VI lisas on esitatud õigusnormide mittetäielik soovituslik loetelu, mis on mõeldud suunistena seoses teabega, mis tuleb esitada määruse (EL) 2017/625 artikli 1 lõike 2 punktis f osutatud valdkonna ametlike kontrollide kohta.

7. jagu. Taimekahjustajate vastased kaitsemeetmed

II osa 7. jagu koosneb järgmistest osadest:

— tekstilahter 7.1 vabas vormis teksti jaoks, et teha üldine järeldus saavutatud nõuetelevastavuse taseme kohta;

— tabel 7.2 ametlike kontrollide kohta;

— vabatahtlik tekstilahter 7.3 vabas vormis teksti ja märkuste jaoks;

— tabel 7.4 nõuetele mittevastavuste ja tegevuste/meetmete kohta ning

— vabatahtlik tekstilahter 7.5 vabas vormis teksti ja märkuste jaoks.

Tekstilahtri 7.1 täitmisel tuleb järgida punktis A.1 antud juhiseid.

Ametlikku kontrolli käsitleva tabeli 7.2 puhul peaksid liikmesriigid võtma arvesse punktis A.2 esitatud juhiseid.

Kuidas täita tabelit 7.2? Veerg „Ettevõtjate arv“ Ametlike kontrollide kavandamisel kasutatud ettevõtjate koguarv (tõenäoliselt aasta alguses) ettevõtjate eri kategooriate kaupa. Veerg „Tehtud ametlike kontrollide arv“ Aruandeaasta jooksul tehtud ametlike kontrollide koguarv ettevõtjate eri kategooriates.

Kategooria „Taimepasside väljaandmise õigusega ettevõtjad“ hõlmab ettevõtjaid, kes on rakendanud Euroopa Parlamendi ja nõukogu määruse (EL) 2016/2031 (37) artikli 91 kohaselt heaks kiidetud taimekahjustajatega seotud riskide juhtimise kava, ning ettevõtjaid, kelle valdused asuvad määruse (EL) 2016/2031 artikli 18 lõike 1 kohaselt määratletud piiritletud alal.

VII lisas on esitatud õigusnormide mittetäielik soovituslik loetelu, mis on mõeldud suunistena seoses teabega, mis tuleb esitada määruse (EL) 2017/625 artikli 1 lõike 2 punktis g osutatud valdkonna ametlike kontrollide kohta.

Tabel 7.4 on jagatud kahte põhiveergu, millest üks on nõuetele mittevastavuste ja teine tegevuste/meetmete jaoks. Tabeli täitmisel peaksid liikmesriigid võtma arvesse punktis A.3 esitatud juhiseid.

Kuidas täita tabeli 7.4 veergu „Nõuetele mittevastavused“? Veerg „Ametlike kontrollide käigus tuvastatud“ Aruandeaasta jooksul avastatud nõuetele mittevastavuste koguarv ettevõtjate eri kategooriates. Vabatahtlik veerg „Kontrollitud ettevõtjate koguarv“ Ettevõtjate koguarv ettevõtjate eri kategooriate puhul, kus pädevad asutused on aruandeaasta jooksul teinud ametlikke kontrolle. Vabatahtlik veerg „Selliste kontrollitud ettevõtjate koguarv, kelle puhul tuvastati nõuetele mittevastavusi“ Selliste ettevõtjate koguarv, kus pädevad asutused on aruandeaasta jooksul teinud ametlikke kontrolle ja tuvastanud nõuetele mittevastavusi, ettevõtjate eri kategooriate kaupa.

Käesolevas osas mõistetakse nõuetele mittevastavuste all mis tahes kõrvalekallet määruse (EL) 2016/2031 fütosanitaarnõuetest, täpsemalt artiklites 90 ja 98 sätestatud nõuetest.

Kuidas täita tabeli 7.4 veergu „Tegevused/meetmed“? Veerg „Haldusalased“ Selliste tegevuste/meetmete koguarv, mille pädevad asutused on aruandeaasta jooksul ettevõtjate eri kategooriates algatanud selleks, et taastada määruse (EL) 2017/625 artikli 1 lõike 2 punktis g osutatud valdkonnas normide järgimine. Veerg „Õigusalased“ Selliste tegevuste/meetmete koguarv, mille pädev asutus saatis aruandeaasta jooksul õigusasutusele, et taastada määruse (EL) 2017/625 artikli 1 lõike 2 punktis g osutatud valdkonnas normide järgimine, ettevõtjate kategooriate kaupa.

8. jagu. Taimekaitsevahendite turulelaskmise ja kasutamise ning pestitsiidide säästva kasutamise nõuded, välja arvatud pestitsiididega töötlemise seadmete suhtes

II osa 8. jagu koosneb järgmistest osadest:

— tekstilahter 8.1 vabas vormis teksti jaoks, et teha üldine järeldus saavutatud nõuetelevastavuse taseme kohta;

— tabel 8.2 ametlike kontrollide kohta;

— vabatahtlik tekstilahter 8.3 vabas vormis teksti ja märkuste jaoks;

— tabel 8.4 nõuetele mittevastavuste ja tegevuste/meetmete kohta ning

— vabatahtlik tekstilahter 8.5 vabas vormis teksti ja märkuste jaoks.

Tekstilahtri 8.1 täitmisel tuleb järgida punktis A.1 antud juhiseid.

Ametlikku kontrolli käsitleva tabeli 8.2 puhul peaksid liikmesriigid võtma arvesse punktis A.2 esitatud juhiseid.

Kuidas täita tabelit 8.2? Veerg „Ettevõtjate arv“ Ametlike kontrollide kavandamisel kasutatud ettevõtjate koguarv (hinnanguliselt, kui puudub ettevõtjate registreerimise riiklik kohustus)(tõenäoliselt aasta alguses) taimekaitsevahendeid turustavate ja kasutavate ettevõtjate eri kategooriate kaupa. Veerg „Tehtud ametlike kontrollide arv“ Aruandeaasta jooksul tehtud ametlike kontrollide koguarv taimekaitsevahendeid turustavate ja kasutavate ettevõtjate eri kategooriates.

Kategooria „Sissetoomise kohad“ all mõistetakse määruse (EL) 2017/625 artikli 44 lõike 3 punkti a kohaseid liitu sisenemise kohti, kus on olemas nõuetekohased võimalused eri liike toodete/kaupade kontrollimiseks. Nendes sisenemiskohtades tehtud ametlikud kontrollid, millest tuleb aruandluses teatada, on määruse (EL) 2017/625 artikli 44 lõikega 1 ette nähtud kontrollid.

Kategoorias „Taimekaitsevahendite kasutamine ja pestitsiidide säästev kasutamine“ saavad liikmesriigid teatada ettevõtjate arvu ja tehtud ametlike kontrollide arvu täiendavatel vabatahtlikel ridadel (seotud kategooriatega „Põllumajandussektori kasutajad“ või „Muud professionaalsed kasutajad“), mis on tähistatud tärniga (*).

VIII lisas on esitatud õigusnormide mittetäielik soovituslik loetelu, mis on mõeldud suunistena seoses teabega, mis tuleb esitada määruse (EL) 2017/625 artikli 1 lõike 2 punktis h osutatud valdkonna ametlike kontrollide kohta.

Tabel 8.4 on jagatud kahte põhiveergu, millest üks on nõuetele mittevastavuste ja teine tegevuste/meetmete jaoks. Tabeli täitmisel peaksid liikmesriigid võtma arvesse punktis A.3 esitatud juhiseid.

Kuidas täita tabeli 8.4 veergu „Nõuetele mittevastavused“? Veerg „Ametlike kontrollide käigus tuvastatud“ Aruandeaasta jooksul tuvastatud mittevastavuste koguarv taimekaitsevahendeid turustavate ja kasutavate ettevõtjate eri kategooriates. Vabatahtlik veerg „Kontrollitud ettevõtjate koguarv“ Ettevõtjate koguarv taimekaitsevahendeid turustavate ettevõtjate eri kategooriate puhul, kus pädevad asutused on aruandeaasta jooksul teinud ametlikku kontrolli. Vabatahtlik veerg „Selliste kontrollitud ettevõtjate koguarv, kelle puhul tuvastati nõuetele mittevastavusi“ Selliste ettevõtjate koguarv, kus pädevad asutused on aruandeaasta jooksul teinud ametlikku kontrolli ja avastanud nõuetele mittevastavusi, taimekaitsevahendeid turustavate ja kasutavate ettevõtjate eri kategooriate kaupa.





Kuidas täita tabeli 8.4 veergu „Tegevused/meetmed“? Veerg „Haldusalased“ Selliste tegevuste/meetmete koguarv, mille pädevad asutused on aruandeaasta jooksul algatanud taimekaitsevahendeid turustavate ja kasutavate ettevõtjate eri kategooriates, et taastada määruse (EL) 2017/625 artikli 1 lõike 2 punktis h osutatud valdkondades normide järgimine. Veerg „Õigusalased“ Selliste tegevuste/meetmete koguarv, mille pädev asutus saatis aruandeaasta jooksul õigusasutusele taimekaitsevahendeid turustavate ja kasutavate ettevõtjate eri kategooriate kohta, et taastada määruse (EL) 2017/625 artikli 1 lõike 2 punktis h osutatud valdkondades normide järgimine.

Kategoorias „Taimekaitsevahendite kasutamine ja pestitsiidide säästev kasutamine“ saavad liikmesriigid teatada nõuetele mittevastavustest ja algatatud tegevustest/meetmetest täiendavatel vabatahtlikel ridadel (seotud kategooriatega „Põllumajandussektori kasutajad“ või „Muud professionaalsed kasutajad“), mis on tähistatud tärniga (*).

9. jagu. Mahepõllumajanduslik tootmine ja mahepõllumajanduslike toodete märgistamine

II osa 9. jagu koosneb järgmistest osadest:

— tekstilahter 9.1 vabas vormis teksti jaoks, et teha üldine järeldus saavutatud nõuetelevastavuse taseme kohta;

— määruse (EÜ) nr 889/2008 (38) XIIIb ja XIIIc lisas esitatud vormid ning

— vabatahtlik tekstilahter 9.3 vabas vormis teksti ja märkuste jaoks.

Tekstilahtri 9.1 täitmisel tuleb järgida punktis A.1 antud juhiseid.

IX lisas on esitatud õigusnormide mittetäielik soovituslik loetelu, mis on mõeldud suunistena seoses teabega, mis tuleb esitada määruse (EL) 2017/625 artikli 1 lõike 2 punktis i osutatud valdkonna ametlike kontrollide kohta.

10. jagu. Kaitstud päritolunimetuste, kaitstud geograafiliste tähiste ja garanteeritud traditsiooniliste toodete kasutamine ja märgistamine

II osa 10. jagu koosneb järgmistest osadest:

— tekstilahter 10.1 vabas vormis teksti jaoks, et teha üldine järeldus saavutatud nõuetelevastavuse taseme kohta;

— tabel 10.2 ametlike kontrollide kohta;

— vabatahtlik tekstilahter 10.3 vabas vormis teksti ja märkuste jaoks;

— tabel 10.4 nõuetele mittevastavuste ja tegevuste/meetmete kohta ning

— vabatahtlik tekstilahter 10.5 vabas vormis teksti ja märkuste jaoks.

Tekstilahtri 10.1 täitmisel tuleb järgida punktis A.1 antud juhiseid.

Ametlikku kontrolli käsitleva tabeli 10.2 puhul peaksid liikmesriigid võtma arvesse punktis A.2 esitatud juhiseid.

Kuidas täita tabelit 10.2? Veerg „Tehtud ametlike kontrollide arv“ Aruandeaasta jooksul tehtud ametlike kontrollide koguarv kategooriates „Turustamiseelne“, „Tavaturg“ ja „E-kaubandus“.

X lisas on esitatud õigusnormide mittetäielik soovituslik loetelu, mis on mõeldud suunistena seoses teabega, mis tuleb esitada määruse (EL) 2017/625 artikli 1 lõike 2 punktis j osutatud valdkonna ametlike kontrollide kohta.

Tabel 10.4 on jagatud kahte põhiveergu, millest üks on nõuetele mittevastavuste ja teine tegevuste/meetmete jaoks. Tabeli täitmisel peaksid liikmesriigid võtma arvesse punktis A.3 esitatud juhiseid.

Kuidas täita tabeli 10.4 veergu „Nõuetele mittevastavused“? Veerg „Ametlike kontrollide käigus tuvastatud“ Aruandeaasta jooksul avastatud nõuetele mittevastavuste koguarv kategooriates „Turustamiseelne“, „Tavaturg“ ja „E-kaubandus“. Veerg „Kontrollitud ettevõtjate koguarv“ Selliste ettevõtjate koguarv kategooriates „Turustamiseelne“, „Tavaturg“ ja „E-kaubandus“, kelle juures pädevad asutused on teinud aruandeaasta jooksul ametlikku kontrolli. Veerg „Selliste kontrollitud ettevõtjate koguarv, kelle puhul tuvastati nõuetele mittevastavusi“ Selliste ettevõtjate koguarv kategooriates „Turustamiseelne“, „Tavaturg“ ja „E-kaubandus“, kelle juures pädevad asutused on teinud aruandeaasta jooksul ametlikku kontrolli ja tuvastanud nõuetele mittevastavusi.





Kuidas täita tabeli 10.4 veergu „Tegevused/meetmed“? Veerg „Haldusalased“ Selliste tegevuste/meetmete koguarv, mille pädevad asutused on aruandeaasta jooksul kategooriates „Turustamiseelne“, „Tavaturg“ ja „E-kaubandus“ algatanud selleks, et taastada määruse (EL) 2017/625 artikli 1 lõike 2 punktis j osutatud valdkondades normide järgimine. Veerg „Õigusalased“ Selliste tegevuste/meetmete koguarv, mille pädev asutus saatis aruandeaasta jooksul õigusasutusele , et taastada määruse (EL) 2017/625 artikli 1 lõike 2 punktis j osutatud valdkondades normide järgimine.

(1) Euroopa Parlamendi ja nõukogu 15. märtsi 2017. aasta määrus (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus) (ELT L 95, 7.4.2017, lk 1).

(2) Komisjoni 2. mai 2019. aasta rakendusmäärus (EL) 2019/723, millega kehtestatakse Euroopa Parlamendi ja nõukogu määruse (EL) 2017/625 rakenduseeskirjad seoses liikmesriikide esitatavate aastaaruannete puhul kasutatava standardvormi näidisega (ELT L 124, 13.5.2019, lk 1).

(3) Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).

(4) Euroopa Parlamendi ja nõukogu 26. oktoobri 2016. aasta määrus (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ (ELT L 317, 23.11.2016, lk 4).

(5) Õigusnormide mittetäielikud soovituslikud loetelud, mille eesmärk on anda suuniseid aruandes kirjeldatud ametliku kontrolli käsitleva teabe kohta, on esitatud käesoleva juhenddokumendi I–X lisas.

(6) Määruse (EL) 2017/625 artikli 1 lõike 5 kohaselt ei kohaldata selle määruse artiklit 113 muude ametlike toimingute suhtes.

(7) Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).

(8) Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, 20.12.2013, lk 549).

(9) Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).

(10) Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).

(11) Mitmeaastaste riiklike kontrollikavade võrgustiku töö võib olla kasulik teabeallikas.

(12) Komisjoni 30. septembri 2019. aasta rakendusmäärus (EL) 2019/1715, millega kehtestatakse ametliku kontrolli teabehaldussüsteemi ja selle süsteemikomponentide toimimise eeskirjad (IMSOCi määrus) (ELT L 261, 14.10.2019, lk 37).

(13) Euroopa Parlamendi ja nõukogu 29. aprilli 2004. aasta määrus (EÜ) nr 852/2004 toiduainete hügieeni kohta (ELT L 139, 30.4.2004, lk 1).

(14) Euroopa Parlamendi ja nõukogu 29. aprilli 2004. aasta määrus (EÜ) nr 853/2004 millega sätestatakse loomset päritolu toidu hügieeni erieeskirjad (ELT L 139, 30.4.2004, lk 55).

(15) https://ec.europa.eu/food/sites/food/files/safety/docs/biosafety_fh_eu_food_establishments-techspecs_en.pdf, koos muudatusega, mis on tehtud dokumendis https://webgate.ec.testa.eu/Ares/renditionDownload.do?itemId=090166e5a58a9c2d (kokkuvõtva aruande punkt A.01).

(16) http://ec.europa.eu/eurostat/ramon/nomenclatures/index.cfm?TargetUrl=LST_NOM_DTL&StrNom=NACE_REV2&StrLanguageCode=EN&IntPcKey=&StrLayoutCode=HIERARCHIC.

(17) https://efsa.onlinelibrary.wiley.com/doi/pdf/10.2903/sp.efsa.2015.EN-804

(18) Euroopa Parlamendi ja nõukogu 12. märtsi 2001. aasta direktiiv 2001/18/EÜ geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta (EÜT L 106, 17.4.2001, lk 1).

(19) Euroopa Parlamendi ja nõukogu 12. jaanuari 2005. aasta määrus (EÜ) nr 183/2005, millega kehtestatakse söödahügieeni nõuded (ELT L 35, 8.2.2005, lk 1).

(20) Euroopa Parlamendi ja nõukogu 22. mai 2001. aasta määrus (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad (EÜT L 147, 31.5.2001, lk 1).

(21) Euroopa Parlamendi ja nõukogu 13. juuli 2009. aasta määrus (EÜ) nr 767/2009 sööda turuleviimise ja kasutamise kohta, millega muudetakse Euroopa Parlamendi ja nõukogu määrust (EÜ) nr 1831/2003 ning tunnistatakse kehtetuks nõukogu direktiivid 79/373/EMÜ, 82/471/EMÜ, 83/228/EMÜ, 93/74/EMÜ, 93/113/EÜ ja 96/25/EÜ, komisjoni direktiiv 80/511/EMÜ ning komisjoni otsus 2004/217/EÜ (ELT L 229, 1.9.2009, lk 1).

(22) Euroopa Parlamendi ja nõukogu 22. septembri 2003. aasta määrus (EÜ) nr 1831/2003 loomasöötades kasutatavate söödalisandite kohta (ELT L 268, 18.10.2003, lk 29).

(23) Nõukogu 26. märtsi 1990. aasta direktiiv 90/167/EMÜ, millega kehtestatakse ravimsöötade ühenduses valmistamise, turuleviimise ja kasutamise tingimused (EÜT L 92, 7.4.1990, lk 42).

(24) Komisjoni 25. veebruari 2011. aasta määrus (EL) nr 142/2011, millega rakendatakse Euroopa Parlamendi ja nõukogu määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega (ELT L 54, 26.2.2011, lk 1).

(25) Komisjoni 27. jaanuari 2009. aasta määrus (EÜ) nr 152/2009, milles sätestatakse proovivõtu- ja analüüsimeetodid sööda ametlikuks kontrolliks (ELT L 54, 26.2.2009, lk 1).

(26) Komisjoni 24. juuni 2011. aasta määrus (EL) nr 619/2011, millega sätestatakse proovivõtu- ja analüüsimeetodid sööda ametlikuks kontrolliks seoses sellise geneetiliselt muundatud materjali olemasoluga, mille loa taotlemine on menetlemisel või mille luba on aegunud (ELT L 166, 25.6.2011, lk 9).

(27) Määruse (EÜ) nr 1505/2006 (millega rakendatakse nõukogu määrust (EÜ) nr 21/2004 seoses lammaste ja kitsede identifitseerimise ja registreerimise raames läbiviidava kontrolli miinimumtasemega) artikkel 7 ja lisa (ELT L 280, 12.10.2006, lk 3).

(28) Määruse (EÜ) nr 1082/2003 (millega sätestatakse Euroopa Parlamendi ja nõukogu määruse (EÜ) nr 1760/2000 üksikasjalikud rakenduseeskirjad veiste identifitseerimise ja registreerimise süsteemi raames läbiviidava kontrolli miinimumtaseme kohta) artikli 5 lõige 1 ja I lisa (ELT L 156, 25.6.2003, lk 9).

(29) Euroopa Parlamendi ja nõukogu 21. oktoobri 2009. aasta määrus (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus) (ELT L 300, 14.11.2009, lk 1).

(30) Nõukogu 20. juuli 1998. aasta direktiiv 98/58/EÜ, mis käsitleb põllumajandusloomade kaitset (EÜT L 221, 8.8.1998, lk 23).

(31) Nõukogu 19. juuli 1999. aasta direktiiv 1999/74/EÜ, millega sätestatakse munakanade kaitse miinimumnõuded (EÜT L 203, 3.8.1999, lk 53).

(32) Nõukogu 28. juuni 2007. aasta direktiiv 2007/43/EÜ, millega sätestatakse lihakanade kaitse miinimumeeskirjad (ELT L 182, 12.7.2007, lk 19).

(33) Nõukogu 18. detsembri 2008. aasta direktiiv 2008/119/EÜ, milles sätestatakse vasikate kaitse miinimumnõuded (ELT L 10, 15.1.2009, lk 7).

(34) Nõukogu 18. detsembri 2008. aasta direktiiv 2008/120/EÜ, milles sätestatakse sigade kaitse miinimumnõuded (ELT L 47, 18.2.2009, lk 5).

(35) Nõukogu 22. detsembri 2004. aasta määrus (EÜ) nr 1/2005, mis käsitleb loomade kaitset vedamise ja sellega seonduvate toimingute ajal ning millega muudetakse direktiive 64/432/EMÜ ja 93/119/EÜ ning määrust (EÜ) nr 1255/97 (ELT L 3, 5.1.2005, lk 1).

(36) Nõukogu 24. septembri 2009. aasta määrus (EÜ) nr 1099/2009, loomade kaitse kohta surmamis